Миллионернинг ўнта қоидаси: нимадан бошлаш ва нимага чап бериш лозим? - Daryo\n16:28, 13.08.2017 39872\nEntrepreneur журналининг «Ёш миллионерлар» лойиҳаси иштирокчиси, миллионер ва бизнесмен Дэниел Элли миллионер бўлишни истасангиз, маълум бир қоидаларга амал қилишингиз лозим деб ҳисоблайди. Миллионер булар қайси қоидалар эканлиги ҳақида ҳикоя қилади, деб ёзади «Идеономика».\nДунёнинг турли бурчагидаги одамлар мендан қандай қилиб миллионер бўлиш бўйича тавсиялар сўрайди. Улар турлича тарбия, диний эътиқод ва тери рангига эга бўлган, турли ёшдаги одамлардир. Улар пулларни асосий мақсадларига эришишда ёрдам берувчи ресурс деб ҳисоблайди.\nБироқ аксарият одамлар миллион доллар ишлаб топишни истамайди. Улар миллион доллар сарфлашни истайди. Улар пулларнинг ўзи уларни бахтлироқ қилади деб ўйлайди ва миллионер бўлиш учун интилиш йўлининг ўзи ҳақиқий қувонч ва мамнуният ҳиссини уйғотишини тушунмайди.\nМендан тез-тез «Миллионга томон йўл олган одамга бирор тавсия берасизми?», деб сўрашади. Тавсияларим бор! Қуйидаги ўнта қоидага амал қилсангиз, улар сизни тўғри йўлга олиб чиқади.\nПул учун ишламанг\nАгар сиз фақат пул учун ишласангиз, пуллар сиз учун ишламайди. Ўз кўникмаларингизни ривожлантириш устида ишлашингиз тўғрироқ. Пул топиш — ушбу кўникмаларни ривожлантиришнинг қўшимча маҳсули холос. Профессионаллик даражангиз қанчалик юқори бўлса, иқтисодий пиллапояда шунча баландроққа кўтарилишингиз мумкин.\nПул учун ишлайдиганлар уларнинг қулига айланиб қолади. Ўз кўникмаларини ривожлантириш устида ишлайдиганлар пулларни назорат қилишни ҳам ўрганади, чунки пул билан муомала қилиш ҳам бир кўникма ҳисобланади. Маҳорат — биринчи галдаги вазифа. «Мен ўн минг зарба устида ишлагандан эмас, бир зарбани ўн минг марта пишитгандан қўрқаман», — деган эди Брюс Ли.\nМени тушунчам бўйича ўқимишли инсон ўзидаги билимдан қандай фойдаланишни биладиган инсондир. Жуда бой билим тўплаган инсонлар кўп, бироқ улар ушбу кўникмаларидан қандай фойдаланишни билмайди.\nҲар куни ўрганган нарсаларингизни блокнот ёки кундалигингизга ёзиб боринг. Ҳафта давомида ёзиб борган қайдларим ўнлаб саҳифани тўлдиради. Ҳафта охирида уларни ўрганиб чиқаман ва «Ҳафта давомида нималарни ўргандим?» деган саволни бераман. Конференцияларда 1200 мартага яқин чиқиш қилганман, уларда атиги уч фоизга яқин одам ёзиб боради.\nУч фоиз инсонларни ҳисобга олиб иш тутинг\nСиз таклиф қилаётган нарсалар ҳақиқатда керак бўлган одамлар дунёда уч фоизни ташкил этади, холос. Айнан шу уч фоизни ҳисобга олиб иш туцангиз, ҳақиқатда бадавлат инсонга айланишингиз мумкин. Нисбат қуйидагича: сиз 100 кишига мурожаат қилсангиз, улардан 70 нафари қизиқиш билдириши мумкин, 30 нафари саволлар билан мурожаат қилади, 10 нафари сиз таклиф қилгандан кўпроқ нарса кутади ва бор-йўғи уч фоизигина сизни ҳақиқатда ёқтириб қолишга қодир. Улар сизнинг ҳақиқий мухлисларингиз. Сизнинг вазифангиз — уларга энг яхши хизмат кўрсатиш.\nСизни қандай бўлсангиз, шундайлигингизча яхши кўрадиган одамлар ҳақида ўйланг. Улар сиз кутганингиздан кўра кўпроқ. Ўша уч фоиз ортингиздан бутун умр эргашишга тайёр. Улар брендингизни илгари суриб, у ҳақда танишларига ҳикоя қилади. Вақт ўтиши билан ана шу уч фоиз ишониш қийин бўлган кўламгача ўсади.\nОртга қайтувчи муносабатни ўзлаштиринг\nБу муносабатни ким билдираётгани — ўша уч фоизми ёки қолган 97 фоиз — бу муҳим эмас. Бу сабоқларга қулоқ тутинг. Улар кўпинча натижаларингизни кучайтириш ва ошириш имконини беради. Улардан маҳсулотингизни синовдан ўтказиш ва сайқал бериш учун фойдаланинг. Бу мукаммалликка интилиш кишиларни миллионерга айлантиради.\nЎзингиз учун қулай доирага киринг\nМуваффақиятсизлик — жуда ноқулай нарса, бироқ кўпчилик одамлар унга бардош билан муносабатда бўлади. Улар аслида яшашни истамаган уйда яшашга кўнади, ҳайдаш ёқмаган машиналарни харид қилади, ўзини қаноатлантирмайдиган маош учун ҳам ишлашга рози бўлади. Муваффақият томон интилиш эса осон, ёқимли ва жуда қулайдир.\nМен қилаётган иш жуда ёқимли. Бироқ ҳаммаси одамларни текинга илҳомлантиришдан бошланган. Сиз учун ёқимли доирага киришнинг ягона усули, сизга ёққан ишни текин бажариш. Пул учун ишлашни бас қилинг, кўникмаларингизни ривожлантиринг ва ҳеч ким бунинг учун ҳақ тўламаса ҳам ёқтирган ишингизни қилинг. Яқин вақт ичида улар орқали пул топиш йўли ҳам чиқади. Фақат шу йўл билан ҳаётдан завқланиш мумкин.\nҲамма жойда бўлинг\nЯнги мингйилликда интернет пайдо бўлди. Аниқроғи, ҳамма жойда, жумладан, ўзгаларнинг чўнтагида (смартфонни назарда тутяпман) ҳозир бўлиш имконини берувчи ижтимоий тармоқлар пайдо бўлди. Бироқ сиз контентингизни тўғри бошқариб, ушбу платформаларда мухлисларни жалб қилишни ўрганишингиз лозим.\nЎртача одам ижтимоий тармоқларда икки соат вақт сарфлаб, бир неча ҳафта ичида минглаб одамлар эътиборини ўзига қаратиши мумкин. Миллионер бўлишни истасангиз, миллионлаб кишилар эътиборини қаратиш усулини топишингиз керак. Бугун ижтимоий тармоқлар — уларга хабарингизни етказишнинг энг тезкор усули.\nМуваффақиятни ортга сурманг\n«Солиқларни тўлаб бўлгунча кутиб тураман. Болалар мактабни тугатгунча кутаман. Лавозимимни оширишгунча кутаман». Кишиларнинг бу каби гаплари тез-тез қулоғимизга чалинади. Бундай ўз-ўзини оқлашлар жуда кўп — уларнинг барчасига кишиларнинг муваффақият олдидаги қўрқуви сабабчи. Улар ўзингизни чалғитиш ва режаларингизни барбод қилиш имконини беради.\nМуваффақият эса ундан чалғийдиганларга дош бермайди. Омадни бугуноқ маҳкам тутиб олиш керак. Кейинги ҳафта, ой ва йилни кутиш керак эмас. Омад кутиб турмайди. Миллионер нима исташини билади ва ҳар қандай вазиятга қарамасдан, унга эришиш учун қўлидан келган барча ишни қилади.\nМақсадларингизга тузатиш киритинг\nТўғри мақсадларга эга инсонларгина миллионер бўлади. Пул топишни мақсад қилиб қўйиш, юқорида айтганимдек, муваффақиятингизни кўмишни англатади. Бундай мақсад кишиларни бошқа имкониятларни кўриш имкониятидан маҳрум қилади.\nБошқа одамлар ҳам сизнинг ниятларингизга эътибор қаратади. Улар сиз нимага интилаётганингиз ва улардан нима исташингизни билишни хоҳлайди. Бу табиий механизм уларни нохуш ҳодисалардан асрайди, уларга хавфсиз муҳитда бўлиш имконини беради. Кишилар билан алоқани йўлга қўйиш давомида мақсадларингизни улар билан бўлишинг, муносабатларни ўзаро дўстлик асосида қуринг.\n«Бирор нарсани оддий сўзлар билан тушунтириб бера олмасангиз, ўшани етарлича тушунмаслигингизни англатади», — деган эди Эйнштейн.\nРақобат кўпчиликни чўчитади. Улар ўз соҳасида мутахассислар кўп эканлигини яхши билади ва астойдил ҳаракат қилмайди. Бироқ мутахассислар жуда кўп бўлган бундай бозорларга эътибор билан қарасангиз, улардан аксарияти соҳа етакчисидан нусха олувчи дубликатлар бўлиб чиқади.\nАйнан сизга ўхшаш одамлар мавжуд эмаслигини унутманг. Сиз қила олган нарса бошқаларнинг қўлидан келмайди. Шунинг учун ўзингизни бошқалар билан таққосламанг.\nОдамларнинг ҳаётини енгиллаштиринг\nМиллионер бўлиш учун бошқаларнинг ҳаётини имкон борича енгиллаштиришга интилиш лозим. Уларга етказмоқчи бўлган нарсаларингизни мураккаблаштирманг, одамлар осон тушунадиган қилиб етказинг. Кишилар бирор нарсани тушунмаса, кўпинча сиз билан ишламайди.\nМақолаларимни ёзишда уларни саккизинчи синф ўқувчилари тушунишини истайман. Бир неча ой аввал фақат Yahoo’да янгиликларни ўқийдиган аёл матнларимни дуч келди ва бир неча кун ичида юздан ортиқ маслаҳатимни ўқиб чиқди. Шундан сўнг ишдан бўшади. Бугун унинг шахсий бизнеси бор. Одамлар ҳаётини енгиллаштирганингда ана шундай нарсалар юз беради.\nБу қоидаларни мунтазам қўлласангиз, натижага эришасиз. Бироқ бунинг учун ўзингизга ишонишингиз ва таваккал қилишингиз керак бўлади.\n20:57 Бугун 1419\nВан Дам ўғриларга Париж марказидаги дўконни ўмаришга «ёрдам берди»\n20:48 Бугун 2325\n20:35 Бугун 3961\n20:14 Бугун 4067\n23:56, 29.07.2021 95769\n20:43, 29.07.2021 76583


Даъват етказувчининг вафот этгани тўғрисида хабар - | Hizb-Uzbekiston.info\nHome›МАТБУОТ БАЁНОТИ›Даъват етказувчининг вафот этгани тўғрисида хабар\nҲизб ут-Таҳрир-Судан вилояти Маҳдий Муҳаммад Аҳмаднинг вафот этганини чуқур қайғу ила маълум қилади. Аллоҳ Ўз изни билан мағфират қилган бўлсин. Ҳизб ут-Таҳрирнинг биринчи авлодидан бўлган Маҳдий Суданда даъват ишларини олиб борди. Бу буюк даъват йўлида у молу жонини фидо қилди, золим тоғутлар томонидан кўп бор ҳибсга олинди, қамоқ лагерларида ётди. Бироқ булар уни исломий даъват йўлидан бура олмади. У киши то Парвардигор ҳузурига реҳлат қилгунга қадар даъват ишини давом эттирди.\nКишилар вафот этади, аммо уларнинг позициялари, ишлари боқий қолади, ўзларидан сўнг йўлларимизни ёритиб туради.\nАллоҳ Таолога дуо қилиб, Маҳдий Муҳаммад Аҳмадни Ўзининг кенг раҳматига буркашини ҳамда аҳли оиласига ва Ҳизб ут-Таҳрир аъзоларидан иборат биродарларига сабри жамил, чиройли таъзия беришини сўраймиз. Ҳақ Субҳанаҳу ва Таолодан ушбу буюк зотлар тарихини бизга тўғри йўлга етакловчи машъалага айлантирувчи Пайғамбарлик минҳожи асосидаги рошид Халифалик билан барчамизни сийлашини сўраймиз.\n«Албатта биз Аллоҳнинг бандаларимиз ва албатта У зотга қайтгувчилармиз» [Бақара 156]\nҲукумат хиёнати сабабли АҚШ таълим дастурини назорат қиладиган бўлди


EgyptAir: Ўрта Ер денгизидан топилган бўлаклар йўқолган самолётга тегишли - 20.05.2016, Sputnik Ўзбекистон\nEgyptAir: Ўрта Ер денгизидан топилган бўлаклар йўқолган самолётга тегишли\nМиср армиясининг расмий вакили Муҳаммад Самир, самолёт бўлаклари ҳақиқатан топилганини ва улар ғойиб бўлган лайнерга тегишлилигини тасдиқлади. 20.05.2016, Sputnik Ўзбекистон\n16:15 20.05.2016 (янгиланди: 16:19 20.05.2016)\n© AFP / Andy BuchananEgyptAir авиакомпанияси\nМиср армиясининг расмий вакили Муҳаммад Самир, самолёт бўлаклари ҳақиқатан топилганини ва улар ғойиб бўлган лайнерга тегишлилигини тасдиқлади.\nТОШКЕНТ, 20 май — Sputnik, Маргарита Кислова. Миср Ҳарбий кучлари Александрия шаҳридан 290 км шимолда EgyptAir компаниясига қарашли самолёт қолдиқларини топди, деб хабар қилмоқда Миср давлат телевидениеси, РИА Новости хабари асосида.\n"ОН-ТВ" телеканали, шунингдек, самолёт йўловчиларининг шахсий буюмлари ҳақида маълум қилди.\nМиср Қуролли кучлари топилган самолёт бўлакларини денгиздан олиб чиқиш билан шуғулланмоқда. Қидирув ишлари давом этмоқда.\nЭслатиб ўтамиз, EgyptAir авиакомпаниясига тегишли йўловчилар самолёти Миср ҳаво ҳудудида Ўрта Ер денгизи устида радарлардан йўқолиб қолган. Лайнер бортида жами 66 нафар инсон бўлган.\nҚутқарув-қидирув операциялари Миср, Греция, Франция, АҚШ Ҳарбий Ҳаво Кучлари ва Ҳарбий Денгиз Флоти иштирокида кечмоқда.\nСамолёт қулаган деб тахмин қилинаётган денгиз ҳудуди катта чуқурликка эга бўлгани, қолаверса, лайнер йўқолган ҳудуд устидан тинимсиз парвозлар амалга оширилиши сабаб, қидирув ишларида қийинчиликлар юзага келмоқда.


Дунё бўйича нечта одам сигарета чекади? » Ўзбекистон янгиликлари – Zamin.uz\n, 18 2021, 08:42\n19 дек, 10:30 2 638 Дунё\nДунё бўйича илк бор тамакига қарам эркаклар сони камаймоқда. Бу ҳақда 19 декабрь куни Жаҳон Соғлиқни Сақлаш Ташкилоти маълум қилди.\nТашкилот томонидан чоп этилган маърузага кўра, дунё бўйича илк бор эркаклар орасида тамаки истеъмол қилувчилар сони ўсиши тўхтади. «Regnum» 2020 йилда уларнинг сони 2 миллионга қисқаришини ёзмоқда. Бу «тамаки эпидемиясида кучли ўзгариш»дан далолат.\nЖССТ экспертларининг фикрига кўра, эркаклар орасида чекувчилар сони пасайишига соғлом турмуш тарзи тарғиботи ва чекишнинг зарарини тушунтиришга қаратилган турли акциялар сабаб бўлган. Албатта, бу борада давлат сиёсати ҳам катта аҳамиятга эга.\n— Эркаклар орасида чкувчилар сони пасайишини биринчи марта кўриб турибмиз. Бунга тамаки саноатига нисбатан ҳукуматнинг қатъий чора-тадбирлари сабаб бўлган бўлиши мумкин, — дея таъкидлайди ЖССТ бош директори Тедрос Аданом Гебрейесус.\n2020 йилда тамаки истеъмол қилувчи эркаклар сони дунё бўйича 1 млрд 91 млн.гача, 2025 йилга келиб эса 1 млрд 87 млн.гача пайиши кутилмоқда. 2018 йилда дунё бўйича 1 млрд 337 млн киши сигарета чеккан. ЖССТнинг фикрича, чекиш туфайли йилига 8 млн киши ҳаётдан кўз юммоқда.\n«Манчестер Сити» футболчиси карантин қоидаларини бузганлиги сабаб жаримага тортилди 24 мар, 14:44\nТасанно, Моуриньо одамларга маҳсулот етказиб бериш хизматида ишлади (фото) 24 мар, 06:57\nЎзбекистон фуқаролари Россияда 15 кунгача регистрациясиз қолиши мумкин 22 янв, 13:23\nҒаройиб ҳодисалар изидан: “Нариги дунёнинг сирлари…” 11 мар, 07:57\nЖанубий Суданда қочоқлар сони ошишда давом этмоқда 05 авг, 11:44


Ҳуқуқий мониторинг: муаммолар ва уларни бартараф этиш йўллари | huquqburch.uz\nHome Жараён Ҳуқуқий мониторинг: муаммолар ва уларни бартараф этиш йўллари\nШу жараёнларда қабул қилинаётган қонун ҳужжатлари мониторинги қонунчиликнинг самарадорлигини таъминловчи муҳим омилдир. Мазкур институтнинг ҳолати, муаммолари ва соҳани ривожлантиришга қаратилган таклифлар алоҳида аҳамиятга эга.\nНорматив-ҳуқуқий ҳужжатлар ижроси мониторинги:\nнорма ижодкорлиги жараёнининг натижаларини таҳлил қилишга;\nнорматив-ҳуқуқий ҳужжатларнинг сифатини аниқлашга;\nмиллий қонунчиликнинг самарадорлигини баҳолашга хизмат қилади.\n2012 йил 24 декабрда қабул қилинган «Норматив-ҳуқуқий ҳужжатлар тўғрисида»ги қонуннинг 42-моддасига кўра, норматив-ҳуқуқий ҳужжатлар ижросининг мониторинги ва назоратини давлат органлари ҳамда бошқа ташкилотлар қонун ҳужжатларига мувофиқ амалга оширади.\nШунингдек, Президентнинг 2018 йил 8 августдаги «Норма ижодкорлиги фаолиятини такомиллаштириш концепциясини тасдиқлаш тўғрисида»ги 5505-фармонида норматив-ҳуқуқий ҳужжатларни ишлаб чиқиш ва қабул қилиш жараёнлари сифатини ошириш, уларнинг ижроси мониторингини такомиллаштириш норма ижодкорлиги фаолиятининг асосий йўналишларидан бири сифатида белгиланган.\nПрезидентнинг 2019 йил 2 ноябрдаги «Ҳуқуқий мониторингнинг замонавий механизмлари асосида қонун ҳужжатлари ижросининг самарадорлигини ошириш чора-тадбирлари тўғрисида»ги 4505-қарори билан норматив-ҳуқуқий ҳужжатлар ижроси мониторингининг амалдаги тизими жорий этилган.\nҚарор асосида ҳуқуқий мониторингни амалга оширишнинг «давлат бошқарув органи – Адлия вазирлиги – ҳукумат» кўринишидаги уч босқичли тизими йўлга қўйилган.\nҲуқуқий мониторинг бўйича хорижий мамлакатлар (Беларусь, Литва, Озарбайжон, Россия, Қирғизистон ва Қозоғистон) тажрибаси ўрганилганда ушбу давлатларда бир қатор ўзига хос механизмлар мавжудлиги аниқланди. Масалан, Озарбайжонда норматив-ҳуқуқий ҳужжатлар ижросини текшириш институти мавжуд бўлса, Қирғизистонда ҳуқуқий мониторинг ва тартибга солишни баҳолаш тартиби бирлаштирилган бўлиб, яхлит норматив-ҳуқуқий ҳужжат билан тартибга солинади.\nТаҳлилларга кўра, ҳуқуқий мониторинг соҳасида қуйидаги муаммолар бор:\nҲуқуқий мониторинг бўйича ягона атамалар тизимининг шакллантирилмаганлиги\n«Норматив-ҳуқуқий ҳужжатлар ижроси мониторинги» атамасидан кўра «ҳуқуқий мониторинг» атамаси кенгроқ тушунча ҳисобланади. Юридик адабиётлар ҳамда хорижий мамлакатлар қонунчилигининг тажрибаси шуни кўрсатадики, «ҳуқуқий мониторинг» нафақат норматив-ҳуқуқий ҳужжатлар ижросини ўрганишни қамраб олади, балки ҳуқуқни вужудга келиши ва қўлланиши билан боғлиқ бўлган барча босқичларда амал қилади.\nШундан келиб чиқиб миллий қонунчиликда «норматив-ҳуқуқий ҳужжатлар ижросининг мониторинги» тушунчаси ўрнига «ҳуқуқий мониторинг» тушунчасини қўллаш мақсадга мувофиқ.\nҲуқуқий мониторингга оид қоидаларни қонун асосида тартибга солиш\nЭнг муҳим ва барқарор ижтимоий муносабатлар қонунлар билан тартибга солиниши белгиланганига қарамай ҳуқуқий мониторингга оид қоидалар қонуности ҳужжатлар билан тартибга солинмоқда. Хусусан, «Норматив-ҳуқуқий ҳужжатлар тўғрисида»ги қонунда ҳуқуқий мониторингга бор-йўғи битта модда бағишланган.\nШу сабабли «Норматив-ҳуқуқий ҳужжатлар тўғрисида»ги қонунни ҳуқуқий мониторинг масалаларига оид бўлим билан тўлдириш ва унда қуйидагиларни акс эттириш лозим:\nҳуқуқий мониторингнинг мақсад ва вазифалари;\nҳуқуқий мониторингнинг объектлари ва субъектлари;\nҳуқуқий мониторинг ўтказишни режалаштириш;\nҳуқуқий мониторинг ўтказиш босқичлари;\nҳуқуқий мониторинг натижалари ва улардан фойдаланиш.\nБарча турдаги норматив-ҳуқуқий ҳужжатларни ҳуқуқий мониторинг билан қамраб олиш масаласи\nНорматив-ҳуқуқий ҳужжатлар ижросининг ҳуқуқий мониторингини ўтказиш тўғрисидаги низомнинг 4-бандида ҳуқуқий мониторинг объектлари кўрсатилган. Унга мувофиқ ҳуқуқий мониторинг объектига Ўзбекистон Республикаси Конституцияси ва қонунлари, Олий Мажлис палаталарининг қарорлари, Президент фармонлари ва қарорлари, Вазирлар Маҳкамасининг қарорлари киради. Вазирликлар, давлат қўмиталари ва идораларнинг буйруқлари ҳамда қарорлари ва маҳаллий давлат ҳокимияти вакиллик органларининг қарорлари ҳуқуқий мониторинг объектлари ҳисобланмайди. Ваҳоланки улар ҳам норматив-ҳуқуқий ҳужжат бўлиб, миллий қонунчиликнинг ажралмас қисмини ташкил этади.\nҲуқуқий мониторингни ўтказишда аҳолининг иштироки\nНорматив-ҳуқуқий ҳужжатлар ижросининг ҳуқуқий мониторингини ўтказиш тартиби тўғрисидаги низомга кўра, ҳуқуқий мониторингни ўтказишда давлат бошқаруви органлари адвокатлар, илмий-таълим муассасалари мутахассислари, нодавлат нотижорат ташкилотлар ва фуқаролик жамиятининг бошқа институтлари вакилларини, шунингдек, фуқароларни шартнома асосида жалб қилишга ҳақли.\nНорма ижодкорлиги жараёнини такомиллаштириш концепцияси иккинчи йўналишининг (Норматив-ҳуқуқий ҳужжатларни ишлаб чиқиш ва қабул қилиш жараёнлари сифатини ошириш, шунингдек, уларнинг ижроси мониторингини такомиллаштириш) 3-бандида фуқаролар, фуқаролик жамияти институтлари, оммавий ахборот воситалари, тадбиркорлик субъектлари ва илм-фан вакилларини жалб этиш орқали норма ижодкорлиги жараёнига жамоатчилик муҳокамаларининг таъсирини ошириш вазифаси белгиланган. Норматив-ҳуқуқий ҳужжатларни илгари суриш, ишлаб чиқиш ва қабул қилиш босқичларида қатнашиш учун фуқароларга етарли имкониятлар яратилган. Бироқ норма ижодкорлигининг ажралмас қисми ҳисобланган ҳуқуқий мониторинг жараёнида жамоатчиликнинг фаол ва самарали иштироки учун ҳуқуқий ва институционал асослар мавжуд эмас.\nХалқ депутатлари маҳаллий кенгашлари қарорларининг ҳуқуқий мониторингини ўтказиш амалиёти\n«Маҳаллий давлат ҳокимияти тўғрисида»ги қонуннинг 26-моддаси халқ депутатлари маҳаллий кенгаши ва ҳоким фаолиятининг қонунийлигини назорат қилиш масалаларига бағишланган. Унга асосан халқ депутатлари вилоят, туман, шаҳар кенгашларининг Ўзбекистон Республикаси Конституцияси ва қонунларига, Президент фармонлари, қарорлари ва фармойишларига зид келадиган қарорларини белгиланган тартибда Ўзбекистон Республикаси Олий Мажлиси Сенати бекор қилади. Аммо ушбу қарорлар доимий ҳуқуқий мониторингдан ўтказилса, уларни бекор қилишга ҳожат қолмайди.\nҲуқуқий мониторинг натижаларини жамоатчиликка эълон қилиш\n«Норматив-ҳуқуқий ҳужжатлар ижросининг ҳуқуқий мониторингинги ўтказиш тартиби тўғрисида»ги низомнинг 27-бандида ҳуқуқий мониторинг натижалари тўғрисидаги ҳисоботни оммавий ахборот воситаларида эълон қилиш мумкинлиги белгиланган.\nЮқоридагилардан келиб чиқиб қуйидагиларни амалга ошириш мақсадга мувофиқ:\nҳуқуқий мониторингнинг юридик асосларини бевосита қонунда акс эттириш;\nҳуқуқий мониторинг объектлари доирасига барча турдаги норматив-ҳуқуқий ҳужжатларни киритиш;\nҳуқуқий мониторинг жараёнига жамоатчиликни жалб қилиш;\nҳуқуқий мониторинг жараёнида ахборот-коммуникация технологияларини қўллашни жадаллаштириш;\nОлий Мажлис Сенатининг халқ депутатлари маҳаллий кенгашлар қарорларини ҳуқуқий мониторинг қилишиини жорий этиш ва бу бўйича метод ишлаб чиқиш;\nҳуқуқий мониторинг натижаларини жамоатчиликка доимий ва тизимли равишда эълон қилиб бориш;\nОлий Мажлис палаталари ўтказадиган ҳуқуқий мониторинг якуни бўйича «Ўзбекистон Республикаси қонунчилигининг таҳлили ва ривожланиш тенденциялари» номли йиллик ҳисоботларни тайёрлаш ва ОАВда эълон қилиш.\nХулоса ўрнида шуни таъкидлаймизки, ҳуқуқий мониторинг институтидан фойдаланиб қонун ҳужжатлари тизимини тартибга келтириш ҳамда ҳуқуқни қўллаш амалиётининг ҳужжатлар қабул қилиш мақсадларига мувофиқлигини таъминлаш мумкин. Бу орқали эса қонун ҳужжатларининг ўз вақтида ва сифатли ижро этилишига эришилади.\nва парламент тадқиқотлари институти бош илмий ходими\nPrevious articleФермерликни тартибга солувчи қонунлар халқаро талабга жавоб берадими?\nNext article2021 йил май сони


Ҳисобварақ-фактурада МХИК қандай тўлдирилади | BUXGALTER.UZ\nҲисобварақ-фактурада МХИК қандай тўлдирилади\nЭлектрон ҳисобварақ-фактураларда иккита устун пайдо бўлди: маҳсулотлар ва хизматларнинг идентификация кодларини (МХИК) ва товарларнинг (хизматларнинг) штрих кодларини киритиш учун. Бухгалтерларда ушбу янгиликлар талай мураккабликлар ва саволлар туғдирди, уларни тушуниб олишга унчалик вақт ҳам йўқ. Ахир ДСҚ барча ноябрь ойи ҳисобварақ-фактураларини 10 декабрга қадар тақдим этиш зарурлиги юзасидан огоҳлантирган эди.\nBuxgalter.uz вазиятни ўрганди. Ушбу мураккабликларни қандай енгиб ўтиш ҳақида сўзлаб берамиз:\nЖиддий айтганда, мазкур иккита янги устунни ҳиобварақ-фактурага киритиш учун ҳали ҳуқуқий асос мавжуд эмас. Ҳисобварақ-фактураларнинг шакллари ҳамда уларни тўлдириш, тақдим этиш ва қабул қилиш тартиби тўғрисида низомда улар ҳақида бир оғиз ҳам сўз айтилмаган. МХИК ҳақида фақат ҚҲТБТ порталида муҳокама қилинган ҳужжатнинг лойиҳасида сўз юритилган, бироқ у ҳали қабул қилинмаган. Ушбу НҲҲ лойиҳасига асосан ҳисобварақ-фактура ва онлайн-НКМ чекларида МХИКни кўрсатиш мажбурий бўлиш керак. Бироқ – ушбу НҲҲ қабул қилингандан кейин.\nБухгалтерларда бир нечта сабабларга биноан мураккабликлар юзага келди:\nҳамма фойдаланиши мумкин бўлган ушбу майдонлар билан қандай ишлаш тўғрисидаги тўлақонли йўриқнома мавжуд эмас. ДСҚ сайтида қисман ахборот тақдим этилган, бироқ биз у билан ҳеч нарса қилолмадик. ЭҲФ операторлари ва "Янги технологиялар" ИАМ мутахассислари билан маслаҳатлашувдан кейин ДСҚнинг йўриқномаси тўлиқ эмаслиги ва натижага эришиш учун яна қўшимча ҳаракатлар зарурлиги ойдинлашди;\n7 декабрь куни эрталаб кўп бухгалтерлар ҳисобварақ-фактурани жўната олишмади, сабаби ҳамма операторлар ҳам созлашни амалга оширишга улгуришмади;\nКўп фойдаланувчилар 1С билан ишлашади, уни янгилаш осон ва тез бўлмайди.\nМаҳсулотлар ва хизматларнинг идентификация кодлари (МХИК) графаси қандай тўлдирилади?\nБарчаси максимал равишда автоматлаштирилган ва бизнинг алгоритмимизга риоя қилинган тақдирда муаммолар юзага келмаслиги даркор – сизнинг операторингиз ўзида ҳаммасини созлаши шарти билан.\n1. https://tasnif.soliq.uz/classifier/ ҳаволаси бўйича ўтинг.\n2. Ўнгдаги юқори бурчакда “Кабинетга кириш”га босинг (бунинг учун сизга юридик шахснинг ЭРИ ёки якка тартибдаги тадбиркорнинг ЭРИ зарур бўлади).\n3. Излаш тизими ёрдамида зарур товарни топинг. Бунинг учун излаш сатрига қуйидаги параметрлардан бирини киритинг:\nмаҳсулотнинг номи (товарни товар белгисисиз киритиш зарур. Масалан, агар сиз ўзининг ёғи билан сельддан пресерва ишлаб чиқарсангиз, излаш сатрига “балиқ” сўзини киритиш етарли бўлади);\nтоварнинг штрих коди (сканерлаш мумкин). Бу фақат сизнинг кодингиз GS1 томонидан тақдим этилган ва GS1 Uzbekistan компанияси билан амалдаги шартнома мавжуд бўлган тақдирда ишлайди (маҳаллий ишлаб чиқарувчилар учун);\nТИФ ТН коди.\nСайт “ақлли излаш” тизими билан таъминланган. Сиз излаш шартини киритганингиздан сўнг сатрдан ёрдам тушади, у бўйича йўналиш олиш мумкин бўлади – сизнинг товарингиз унга мансуб бўлиши мумкин бўлган товар гуруҳларининг эҳтимолий тавсифлари. Энг тўғри келадиган товар тавсифини танлаш зарур. Гуруҳ олдида 5 та рақамли код туради – бу ҳисобварақ-фактурада кўрсатилиши зарур бўлган МХИК ҳисобланади.\n4. Сиз зарур товар/хизматни топганингиздан кейин,”Танланганни қўшиш” тугмасига босинг.\n12 декабрь куни ДСҚ tasnif.soliq.uz ва my.soliq.uz порталлари – интеграция қилинганлиги ҳақида хабар эълон қилди. Шу боис, агар сиз tasnif.soliq.uz да товарлар ва хизматларнинг МХИКини танланганга қўшган бўлсангиз, уни my.soliq.uz да қўшиш шарт эмас, у ерда у автоматик тарзда акс эттирилади.\n5. Агар сиз бир нечта товарлар ва хизматларни реализация қилсангиз, уларга нисбатан 3-5-бандларда таърифланган операцияларни амалга оширинг. Шу тариқа, ЭҲФнинг тегишли графасини тўлдиришда чиқадиган товарлар кодларининг рўйхати шакллантирилади.\n6. МХИК кодини ёзиш имконини берадиган созлашни тугаллаш учун ўзингизнинг ЭҲФ операторингиз билан маслаҳатлашинг ва унинг тавсияларини бажаринг.\nБизнинг ҳолда (биз Didox билан ишлаганмиз) Didox.uz сайтида шахсий кабинетда Созлашга (шахсий кабинетда - тишли ғилдирак нишончаси) кириш талаб этилган. Сўнгра “Менинг товарларим (хизматларим)”да “Янгилаш” тугмасига босилади.\nБиз Didox тизимида ЭҲФни шакллантирганимиздан кейин, “МХИК коди” графасини тўлдиришда тизим биз қўшган кодларни танлашни таклиф қилган.\nМатериални эълон қилиш санасида функционал faktura.uz да ҳам тўлиқ ишлаган. Улардан кейин бошқа ЭҲФ операторлари ҳам созлашни тугаллашган.\nТез-тез бериладиган саволлар:\n1. Агар тизим таклиф этган вариантларда товар (хизмат) учун тўғри келадиган вариант бўлмаса, нима қилиш лозим?\n- Сизнинг товарингизни Товарлар ва хизматларнинг ягона классификаторига киритиш учун аризани расмийлаштиринг ва вақтинча код олинг, ундан 7 кун давомида – сизнинг товарингиз классификаторга киритилган пайтгача фойдаланиш мумкин.\nБунинг учун излаш сатрида сиз “Янги товар ёки хизматни қўшиш”га босишингиз (у ҳар доим ёрдам рўйхатининг охирида чиқади), очилган шаклни тўлдиришингиз ва “Жўнатиш” тугмасига босишингиз зарур.\n2. Агар компания томонидан реализация қилинадиган товарлар ва хизматлар рўйхатида нимадир ўзгарган бўлса, маълумотларга тузатишлар қандай киритилади?\n- Агар реализация қилинадиган товарлар рўйхати кенгайтирилган бўлса, 1-6-бандларни бажарган ҳолда янги товарни қўшинг.\nАгар рўйхат – қисқартирилган бўлса, https://tasnif.soliq.uz/classifier/ да шахсий кабинетга киринг, танланган товарлардан сизга бошқа керак бўлмайдиганларини танланг ва “Олиб ташлаш”га босинг.\n“Товарларнинг/хизматларнинг штрих коди” устуни қандай тўлдирилади\nBuxgalter.uz га «Янги технологиялар» ИАМда (ЭҲФ тизими роуминг-оператори) тушунтиришларича, ушбу устун ҳозирги кунда тўлдириш учун мажбурий эмас, сабаби у фақат GS1 халқаро ташкилоти тизими томонидан берилган штрих кодларини қабул қилади. Улар эса, маълумки, ҳозирча ҳамма товарлар ва хизматларда ҳам мавжуд эмас. Штрих коди тўғрисидаги маълумотларни унинг рақамлар комбинациясини қайта ёзиб ёки махсус сканер ёрдамида штрих кодини сканерлаган ҳолда қўлда киритиш мумкин.\nАгар ишлаб чиқарувчи ёки импорт қилувчи унинг товари энг яхши халқаро амалиётни инобатга олган ҳолда расмийлаштирилишини ва уни штрих коди кўринишида аниқ ҳисоби учун қулай воситага эга бўлишини истаса, GS1 га шартнома тузиш юзасидан мурожаат қилиш зарур, унинг асосида сизнинг товарингизга такрорланмайдиган штрих коди берилади.\nКейинчалик, фикримизча, роуминг-оператори GS1 билан интеграция қилиш ва ЭҲФни шакллантириш чоғида зарур товарнинг штрих кодини танлаш имконини берадиган функционални назарда тутиши зарур.\n8 белгили МХИК билан ишлашни қандай бошлаш мумкин\nЭҲФда тўлдирилиши мажбурий бўлган янги устун пайдо бўлади


ИнтерФУТБОЛ :: 50 ёшли Миура ва футбол оламидаги еттита чол\nВенесуэла 2:2 Перу 50 ёшли Миура ва футбол оламидаги еттита чол\n50 ёшли Миура ва футбол оламидаги еттита чол\n50 ЁШЛИ МИУРА ВА БОШҚА СУПЕРФАХРИЙЛАР. Япониялик «қаримас» ҳужумчи Казуёши Миура аввалги ҳафта 50 йиллик юбилейини ғалаба билан нишонлади. «СЭ» нашри шу баҳона япон футболи фахрини алоҳида табриклаган ҳолда, бошқа машҳур суперфахрийларни ёдга олди. Хўш, Миурадан ташқари, яна кимлар «қари»-ликни тан олмай, профессионал даражада узоқ вақт фаолият юритишган?\nКлуби: «Йокогама» (Япония)\nМиура 15 ёшида мактабдаги таҳсилни ташлаб, Бразилияга йўл олади ва кейинчалик «Сантос» билан биринчи профессионал шартномасини расмийлаштиради.\nОрадан бир неча йил ўтгач, таваккал иш тутишдан чўчимаган йигит ватанига қайтиб, тақдирини «Верди Кавасаки» клуби билан боғлайди. У бу жамоа сафида Япониянинг 4 карра чемпиони бўлишдан ташқари, мамлакат термаси етакчиси сифатида Осиё кубоги ғолибига айланади.\nҚолаверса, 1993 йили J-лиганинг энг фойдали футболчиси мақомига муносиб кўрилади. Миуранинг муваффақиятлари итальянларни бефарқ қолдирмайди ва ҳужумчи ижара келишуви асосида «Женоа» сафига қўшилади. Шундай қилиб, Казуёши «А» сериясида бир мавсум тўп суриб, «Генуя дербиси»да гол ургани билан эсда қолади.\nФутболчи Италия сафаридан сўнг яна ортга қайтиб, Япониянинг турли жамоалари шарафини ҳимоя қилди. Миура якунда «Йокогама»дан қўним топди: нақ 12 йилдан буён шу клубда ўйнамоқда. Дарвоқе, жамоа фахрий футболчининг юбилей туғилган кунида лигадаги энг кучли клублардан бири - «Мацумото Ямага»ни 1:0 ҳисобида енгиб, унга ўзига хос совға ҳозирлади.\n11-рақам остида тўп сурувчи 50 ёшли «чол» - Миуранинг ўзи шу куни майдонда нақ 65 дақиқа ҳаракатланиб, «Йогокама» муваффақиятига озми-кўп ҳисса қўшди, гарчи гол билан тугаган комбинацион ҳужумда иштирок этмаган бўлсада.\nЁши (фаолиятини якунлаган вақтда): 50\nАмплуаси: ҳужумчи Охирги клуби: «Сток Сити» (Англия)\nБетакрор Мэтьюз нақ 33 йилга чўзилган бутун фаолиятини 2та клуб - «Сток Сити» ва «Блэкпул»га бағишлаб, улар билан атиги битта соврин (Англия кубоги) ютган. Эътиборли факт: ҳужумчи шунча узоқ вақт катта ўйинларда мунтазам иштирок этган бўлсада, лоаақал бир марта огоҳлантирилмаган.\nШу сабаб, замонавий экспертлар уни «Футбол оламининг бош жентльмени» сифатида улуғлашади. Мэтьюз 37 ёшда бўлган вақт «Блэкпул» мураббийи ҳужумчи ҳали ўзининг энг яхши ўйинларини кўрсатмаганини таъкидлаган ва бу борада тўла ҳақ эди. Ахир Стэнли 41 ёши (!)да «Олтин тўп» лауреатига айланиб, такрорланмас тарих ёзади.\nУмуман, у 2та жаҳон чемпионати (1950 ва 1954 йилларда)да иштирок этишдан ташқари, рекорд ҳам ўрнатади. Яъни 1958 йили 42 ёшу 102 кунлигида Англия терма жамоаси сафида охирги марта майдонга тушиб, «уч шерлар» тарихидаги энг «қария» футболчи мақомини олади (бу масаладаги рекорд ҳозиргача янгилангани йўқ).\nЯна бир диққатга сазовор томони, Мэтьюз 48 ёшида ўз фаолиятида иккинчи марта Англияда йилнинг энг яхши футболчиси сифатида эътироф этилади. У серқирра фаолиятини 50 ёшу 5 кунлигида якунлайди ва Буюк Британия қироллигидан рицар унвонини олган биринчи футболчи бўлади.\nЁши (фаолиятини якунлаган вақтда): 43\nАмплуаси: дарвозабон Охирги клуби: «Депортиво Кали» (Колумбия)\nМондрагон 24 йиллик фаолияти давомида Жанубий ва Шимолий Америка ҳамда Европада шараф билан ўйнади. Мексикалик кипер энг катта ютуқларини Туркияда тантана қил- ди - «Галатасарой» билан 2 марта мамлакат чемпиони бўлди ва миллий кубокни ҳам боши узра баланд кўтарди.\nХусусан, 2001 йили Мирча Луческу қўл остида ишончли ҳаракатланди. Эътиборли факт: Мондрагон 20 йиллик оралиқда жаҳон чемпионатида иштирок этган ягона футболчидир. Яъни АҚШ-94 мундиалида дебют қилган Фарид Бразилия-2014га ҳам борди. Орада ЖЧ-98да ҳам қатнашганди.\nУмуман, у асосий турнир рекордчиси саналади - 2 йил олдин Бразилияда майдонга тушганида 43 ёшу 3 кунлик эди. Мексика термаси чорак финалда мусобақа мезбонига имкониятни бой бергач, Мондрагон қўлқопларини михга илишни маъқул кўрди. Айтганча, ўтган йил матбуотда рекордчи дарвозабон ўз жонига қасд қилишга урингани ҳақида хабарлар тарқалди. Муҳими, у ҳамон ҳаёт.\nЁши (фаолиятини якунлаган вақтда): 47\nОхирги клуби: «Лейтон Ориент» (Англия)\nПитер Шилтон - футбол тарихида расмий ўйинларда қатнашиш бўйича жаҳон рекордчиси. У жами 1390та учрашувда майдонга тушган. У шунинг баробарида футбол ватанпарваридир. Зеро, бутун фаолиятини Англияда ўтказган. «Болаликдан «Лестер» учун» - ушбу иборани бемалол Питер Шилтонга нисбатан ҳам қўллаш мумкин.\nДарвозабон «тулкилар» жамоасига мухлислик қилиш билан чекланмай, унинг сафида ўйнаган ҳам. Аниқроғи, бўлажак машҳур кипер фаолиятини айнан қадрдон шаҳрида бошлаб, унинг либосида 337 марта майдонга тушган. Аммо «Лестер»даги 8 йиллик фаолиятида айтарли ютуқларга эришмаган.\nФақат ўтган асрнинг 70-йиллари охирида бутун Европани ларзага солган «Ноттингем Форест» сафига қўшилганидан кейин 4та миллий соврин ютишдан ташқари, қитъа Чемпионлар кубогида 2 марта зафар қучган ва УЕФА суперкубоги соҳибига айланган. Шилтон кейинчалик «Дерби» ва «Плимут» каби бир қатор жамоалар дарвозасини қўриқлади, аммо айтарли натижаларсиз. У фаолиятига Англия учинчи дивизионида хотима ясади.\nЭссам ал ҲАДАРИ\nКлуби: «Вади Дежла» (Миср)\nАфриканинг икки карра энг яхши дарвозабони (2001 ва 2006 йиллар) Мисрда гўёки, ҳисобсиз совринлар ютган. Эссам шунингдек, қитъа клублари миқёсидаги халқаро турнирларда етарлича муваффақият қозонган, Африка миллатлар кубогида нақ 4 марта зафар қучган.\nФаолиятининг катта қисмини Мисрнинг «Ал-Аҳли»сига бағишлаган кипер унинг таркибида 500 мартадан кўпроқ майдонга тушган. 2008 йилга келиб, ал Ҳадари ўзбошимча йўл тутиб, Швейцариянинг «Сьон» клуби билан шартнома тузди. Эътиборлиси, Миср футболи фахри бир уринишда клубнинг асосий дарвозабони ролини қўлга олиб, у билан Швейцария кубогини ютди. Бироқ мисрликлар шартнома юзасидан ФИФАга шикоят ёзишгач, «Сьон»нинг жарима тўлашига тўғри келди.\nҚолаверса, жамоа бутун бир мавсум давомида янги футболчиларни рўйхатдан ўтказиш ҳуқуқидан маҳрум этилди. Ал Ҳадари эса ватанига қайтди, гарчи мухлислар хунук ҳолда қабул қилишларини билсада. Чунончи, улар дарвозабонни миллий жамоадан четлатиш талаби билан чиқишганди.\nБироқ вақт ўтгани сайин эҳтирослар босилди ва қочоқ кипер мамлакат термаси ҳамда клубларининг совринлар ютишига ҳисса қўшишда давом этди. Ал Ҳадари хусусан, жорий йил бошида Африка кубогига борди ҳамда турнир тарихида майдонга тушган энг ёши катта футболчи бўлди. Миср термаси эса унинг ёрдамида навбатдаги совринни ютишга яқин келди. Аммо ҳал қилувчи баҳснинг сўнгги дақиқаларида Эссам иккинчи голни қўйиб юборди ва «фиръавнлар» кумуш медаль билан чекланишди.\nОхирги клуби: «Можи-Мирим» (Бразилия)\nБразилиялик юлдузни бемалол футбол масаласида жаҳон фуқароси сифатида таърифлаш мумкин. Унинг хизмат дафтарчасида Бразилия, Испания, Италия, Греция, Ўзбекистон ва ҳаттоки, Ангола клублари номи бор. Ривалдо «Палмейрас»да ўта ёрқин нур сочганидан сўнг 24 ёшида «Депортиво» сафига қўшилди ва бу клуб орқали «Барселона»га ўтди.\nУмуман олганда, Ривалдо футболдаги энг яхши даврларини айнан Каталония жамоаси, шунингдек, «Милан»да бошдан кечирди. Дейлик, бу клублар билан 4та миллий соврин ютиш баробарида евротурнирда 3 марта ғолиблар шоҳсупасига чиқди. Қолаверса, «Олтин тўп» лауреатига айланди, ФИФА томонидан жаҳоннинг энг яхши футболчиси, деб топилди.\n2013 йилга келиб, моҳир ҳужумчини тиззасига боғлиқ муаммолар қаттиқроқ безовта қила бошлади ва у яна бир йилдан сўнг бутсаларини михга илганча «Можи-Мирим» президенти лавозимида тўлақонли ишлашга ўтди. Аслида умр бўйи футбол ичида юрган киши учун тўп билан хайрлашиш осон эмас.\nХуллас, Ривалдо 1 йил четда қолганидан сўнг яна майдонга қайтишга уриниб кўрди, аммо чамаси 2 ойча шуғуллангач, жароҳати тўлақонли ўйнашига имкон бермаслигини тушуниб етди. Натижада футболчиликдан батамом умид узиб, клуб бошқарувидаги вазифаларига эътиборни оширди.\nЁши (фаолиятини якунлаган вақтда): 44\nОхирги клуб: «Путра Самаринада» (Индонезия)\nРоже Милла жонажон ватани - Камерунда профессионал футболга қадам қўйгани ҳамоно юқори маҳсулдорлиги билан кўзга ташланади. Дейлик, у «Леопардс Дуала» клуби сафида мамлакат чемпионати олтин медалини қўлга киритиш баробарида Африка Чемпионлар кубоги ярим финалига чиқади. Ламбада рақсини гол нишонлаш воситасига айлантирган ҳужумчи 25 ёшга тўлгач, Францияга йўл олади ва «Валансьен» билан шартнома тузади.\nБироқ клуб легионерларга белгиланган чеклов сабаб, камерунликни ҳаваскорлар жамоасига жўнатади. Орадан 2 йил ўтгач, уни «Монако»га сотишади, кейин «Бастия»га. Милла еврофутболдаги энг омадли даврини шу жамоаларда бошдан кечиради. Яъни ҳар иккиси аъзоси сифатида Франция кубоги соҳибига айланади. Роже шундан сўнг Камерунга қайтади, фаолиятига эса Индонезияда нуқта қўяди.\nМилланинг мамлакат миллий жамоасида 20 йилдан кўп ўйнаган футболчи сифатида ном қозонганини ҳам айтиш керак. У камерунликларнинг Африка кубогида икки бора зафар қучишлари ва жаҳон чемпионати-90 чорак финалига чиқишларига катта ҳисса қўшгани билан мақтанишга ҳақли.\nАйтганча, ЖЧ-94 доирасидаги Россия - Камерун ўйинида Олег Саленко 5та гол уриб, рекордчига айланган бўлса, Милла ҳам ўз номини тарихга муҳрлаган. Яъни у жаҳон чемпионатларида голга муаллифлик қилган энг ёши катта футболчи бўлганди. Ўша вақт Роже 42 ёшу 1 ойлик эди.


Хоразмшоҳларнинг асрлар қаъридаги акс-садоси. Саломат Вафо - Nurzamon.uz\nХоразмшоҳларнинг асрлар қаъридаги акс-садоси. Саломат Вафо\nИнсониият тарихида миллатлар ва халқларнинг миллий қаҳрамонлари номлари магулик варақларига битилгандир. Лекин, ҳеч бир халқнинг.. 12 асрда Чингизхон босқинига қарши ватансиз, тожу-тахтсиз 11 йил хорижий мамлакатларда курашган Жалолиддин Хоразмшоҳдай буюк саркардаси бўлмаган назаримда. У кўз олдида онаси, хотини, аммалари, холаларини Синд дарёсига чўкдирилгани ғами, 6 ёшли ўғли Қутбиддиннинг Чингиз жаллоди тириклайин кўксини ёриб юрагини суғуриб олгани фожеаси, дардларини кўтариб яшаган. Жалолиддин Хоразмшоҳ 33 давлатни ўз империясига бирлаштирган шоҳларидан бири сифатида у гуллаб-яшнаган мамлакатларнинг Чингизхон тамонидан ғирот этилганини кўриш ғамларини юрагида сақлаб яшаган. Гарчанд, шоҳ анаси Туркон хотун Жалолиддиннинг тахтга чиқишига қарши бўлса-да, барча хоразмшоҳларнинг шоҳ анаси Турконхотуннинг сахройи, умрида бадани совун кўпигини кўрмаган, ёввойи Чингизхоннинг оқ ипакли чодири итининг ялоғи олдида боғланиб яшагани аламларини кўтариб.. жангга кирган эди.\nУлуғ олим Мирзо Улуғбек “буюклик сўзи Жалолддин Хоразмшоҳ мардлиги олдида ожиздир. Жалолиддин Хоразмшоҳдай буюк саркарда унгача ва ундан сўнг ҳам бўлмаган” дея таъриф берган.. Жалолиддин Хоразмшоҳнинг тарих қатларида ғалаба ва мағлубиятларга тўла тақдири энди.. ниҳоят ёдланди. Бу даврда халқимиз тарихига эътибор берилиб, тарихий шахслар Султон Жалолиддин Мангуберди, Амир Темур ва Заҳириддин Муҳаммад Бобур ҳамда маънавиятимизнинг нур-зиёлари Имом Бухорий, Имом Термизий, Аз-Замахшарий, Мотуридий, Марғиноний, Баҳоуддин Нақшбандий ва Нажмиддин Кубро (Шайх ул-Валитарош), Хожа Аҳрор Валий номлари тикланди. Бу муборак зотлар асарлари,хотиралари нашр этилишга киришилди.\n24.09.1998 йилда Ўзбекистон Вазирлар маҳкамасининг Жалоллиддин Мангуберди таваллудининг 800 йиллигини нишонлаш тўғрисида 408 рақамли қарори эълон қилинган эди. Бу қарорга асосан маънавият ва маърифат маркази Хоразм вилояти раҳбарлари ташаббуси, бир гуруҳ зиёлиларнинг таклиф ва қўллаб-қувватлашлари асносида 2019 йилнинг декабрь ойида "Жалолиддин Мангуберди фонди" ташкил қилинди.Фонд жамоатчилик ҳайъати тамонидан Хоразмшоҳ хотирасини абадийлаштириш борасида махсус дастур яратилди. Фонд ишлари 2019 йил март ойида президентимиз Шавкат Мирзиёев Хоразмга уюштирган сафари давомида уларнинг қўллаб-қувватлаши билан янада фаоллашди.\nЖамғарма дастурида Ўзбекистон тарихини, жумладан, Хоразм заминидан етишиб чиққан буюк аждодларимизни ҳаққоний тарихини ўрганиш ва тарғиб қилишга қаратилган конференциялар, турли маънавий-маърифий тадбирларни ўтказиш ва экспедицияларни ташкил этиш кўзланган эди.\nАммо, бутун оламда юз берган коронавирус пандемияси барча соҳаларга, ҳусусан “Жалолиддин Мангуберди фонди" ишларига ҳам таъсир қилди. Мен ҳам Хоразмда туғилган ёзувчи сифатида Жалолиддин Хоразмшох каби миллат фарзандларининг хотирасини абадийлаштириш фаолияти, юрт қаҳрамонлари жасоратини улуғлайдиган бўлсак, бугунги пандемия шароитида дунё, туркий улуслар, ҳусусан халқимизнинг руҳи кўтарилади деган умиддамиз.\nЖалолиддин Мангуберди ҳайкали.Хоразм.\nХоразмда жойлашган “Жалолиддин Мангуберди фонди" маълумотига қараганда, венгриялик археолог Rose Zoltan билан ҳаммуаллифликда “Венгриядаги хоразмликлар” мавзусидаги тадқиқот иши олиб борилмоқда экан. Яъни ўрта асрларда Шарқий Европада ҳукмронлик қилган Арпадлар салтанатининг молиявий, ҳарбий соҳаларида етакчи кучга айланган аждодларимиз ҳақида манбалар ўрганилиб монография тайёрланмоқда. Ушбу асар ўзбек, венгер, инглиз тилларида чоп қилиниши режалаштирилган. Монографияда хоразмликларнинг Шарқий Европадаги Арпадлар давлатида қандай кучга эга бўлишгани, салибчилар ва немисларга қарши курашлари, Рим Папасининг хоразмликлар билан боғлиқ муносабатлари акс эттирилади.\nСаркарда тақдирига расмий маънодаги эътибор, унинг шаҳсига қизиқишни кучайтирмоқда.Кейинги даврда Жалолиддин Хоразмшоҳ сиймоси турли асарлар, мусиқий клип ва портретларда акс этмоқда. Аммо, ботир қиёфаси манбаларда тасвирлангандан бошқачароқ..яъни уни осиё халқлари каби қорамағиз этиб гавдалантирилмоқда эди. Буни яна шу сабаб билан ёзмоқдаманки, бундан сўнг халқаро даражада хоразмшоҳ Жалолиддин Мангуберди сиймоси яратиладиган бўлса, албатта улар Ўзбекистондаги ишланган портрет ёки ҳайкалидан прототип оладилар.\nМен улуғ саркарда номини абадийлаштириш борасидаги режамни ҳавола қилишдан у қандай инсон бўлгани ҳақида тарихчи ан-Насавийнинг “Жалолиддин Мангубердининг таржимаи – ҳоли” асаридан парча келтирмоқчи эдим. “Султон Жалолиддин – ўрта бўйли, буғдой ранг(буғдой ранг оқ-сариққа яқин дегани) Бутун қиёфасига кўра том бир туркий. Туркийча сўзлашар.Форсча ҳам билар.У сокин табиатли бўлиб, бирон кишини сўкиб ҳақоратламасди.Жиддий ва виқорли. Кулмас.Кулимсирар, оз гапирар..”. Бу таъриф Жалолиддин жангнома тарихини яхши билган ва шу даврда яшаган Насавийнинг фикри эди.\nЖалолиддин Хоразмшоҳ хотирасини абадийлаштириш ҳақида мулоҳаза қилар эканмиз. Хоразмда жойлашган фонд маъмуриятининг тадқиқотига кўра Жалолиддин Мангуберди жанг ҳаракатларини йўл харитаси яратилди. Бу харитага биноан ...масалан, саркарда номига алоқадор Эрон Хуросонида Жалолиддин қалъаси, Покистондаги Тулажа қалъаси, Самарқанд қалъаси, Арабистон денгизи қирғоғида Жума масжиди бугунги кунгача сақланиб келмоқда.Ушбу мамлакатларда Жалолиддин Хоразмшоҳ жанг амалиётининг далил – ашиёлари,ҳужжатлар ва мактублар сақланиб қолган эди.\nЭрон ИРсидаги тарихий қўрғон.\nХоразмшоҳ Жалолиддин Мангубердининг 11 йил ўз ватанидан четда ватанпарварлик урушларини олиб бориши ва саркарда номидаги Хоразмда жойлашган фонд маълумотлари билан танишиб қуйидаги мулоҳазаларимни баён қилмоқчиман.\nТож-тахтсиз подшоҳнинг ватандан йироқ ўн бир йиллик ғурбат кунларида уни улкан ғалабаларга қандай куч ундади?. Яқинларидан айрилганда, онаси, фарзандлари Синд дарёсининг қутурган тўлқинлари орасида кўзлари очиқ кетганда, қандай қудрат уни яна ўрнидан туришга..Жанг қилишга мадад берди?. Бу пафоссиз, жарангдор сўзлардан холи бўлган манзил .. ватан, Хоразм эди. Дунёнинг кўп муқаддас китоблари, ҳатто “Авесто”да ҳам “қуёшли замин” деб ардоқланган юрт, Қорақум, Қизилқум саҳролари, оловли қумларидан валийлар, пирлар, шайхлар, дунёни ўзгартиришга қодир бўлган олимлар етишиб чиққан.. Хоразм юрти эди. Уч юз олтмиш авлиё кўмилган, не-не авлодларни дали Жайхун ютган бу сирли ўлка-да, недир мўъжиза бор эди-ки, бу юртда туғилган, Амунинг, Оролнинг сувини ичган фарзандлар бемисл қудратга эга бўлиб, жаҳонни бошқаришга қодир бўларди. Биз аввало ўша жаҳонгир авлодлар ва улар юраги акс-садолари ҳақида ёзишни ният қилдик.\n1.Жалолиддин Хоразмшохнинг мураккаб тақдири Чингиз лашкарларига қарши олиб борган фаолиятидан хабардор инсон сифатида Жалолиддин Мангуберди номи хотирасини абадийлаштириш жараёнини халқаро даражада амалга оширсак мантиқли бўларди, деган фикрдаман.\nЧингиз босқини бутун дунё халқлари, маданияти, илм-маърифати,минг йиллик қадриятларини фиторат қилгани боис бунга тўла маънода хақлимиз деб ўйлайман.\n2.Ўзбекистонда Тошкентда, Хоразмда, Туркманистонда буюк саркарданинг катта ҳайкаллари ўрнатилиши керак.Булар халқимиз ва мутахассислар маслаҳати, кўрсатмаларига таянилган ҳолда амалга оширилмоғи лозим.\n3.Хоразмшоҳ лашкарлари озодлик, ватанпарварлик урушларини олиб борган жойлар..туркий давлатлар ҳисобланади. Юқорида таъкидлаганимдек, шарқ мамлакатлари..бевосита Жалолиддин Мангуберди жанглари излари қолган Покистон, Эрон, Хиндистон, хоразмликларга элдош Венгерия каби мамлакатларга ҳайкаллар, ҳайбатли девор суратлари ўрнатилса режадаги иш бўларди.\nБалки, Жалолиддин Хоразмшоҳ хотирасини абадийлаштириш ҳаракатлари ҳалқаро даражада амалга оширилиб, ўрнатиладиган ҳайкал ва ёдгорликлар тўғрисида халқаро танлов эълон қилиш мақсадга мувофиқ бўлар эди..\nҚуйидаги ҳодиса ҳақида алоҳида таъкидлашни истар эдим.\n1221 йил 25 ноябрь куни Жалолиддин Хоразмшоҳ онаси, хотинлари, фарзандлари, бутун харами ва қариндош уруғлари чўкдирилган Синд дарёси бўйига.. “Ватан.. Хоразм учун..ҳақиқат учун.. мангулик сувларида оқдилар” деган қора мармар лавҳа ўрнатилса..Бу лавҳа қуш мисоли жам бўлган болаларини қучоқлаб турган гужум, Хоразм..ватан.. шаклида бўладими..бу менинг мулоҳазаларим.\n4.Туркий халқларнинг буюк фарзанди Ж.Хоразмшоҳ номига.. яқинда озод бўлган, Озарбайжоннинг гўзал Қорабоғ тоғларида бир иншоат тикланса..Тоғ қояларини ўйиб монумент, меъморий ҳайбатли девор сурат яратилса маъқбул иш бўларди. Чунки, Жалолиддин айнан Қорабоғ остоналарида оғир жанглар олиб борган.. у вақтда...саваш олдидан саркардалар олишгани учун ёлғиз ўзи Чингизхоннинг 8 нафар энг сараланган саркардаларга қарши урушади. Душманнинг 8 саркардасини ер тишлатишга эришади. Жалолиддин Хоразмшоҳ Озарбайжон ва Гуржистон ва унинг атрофидаги мамлакатларни эгаллаб, Чингизхон ва унинг ўғилларининг қалбига қўрқув ва вахима солади.\n5. Мард, жасур, онаси ўлим учун эмас, фақат ғалаба учун туққан Жалолиддин Хоразмшоҳ..ўлмаган эди. Унинг она Хоразм тилидаги жанговор садоси дунёнинг гоҳ бу ерида, гоҳ у ерида акс-садо бериб турди.\n"Мендирман Жалолиддин" фильмидан фото сурат.\n1244 йил 16 октябр куни Яқин Шарқнинг Ҳазза шаҳри яқинида Ҳарбия қишлоғи майдони яланглигида Жалолиддин Хоразмшоҳнинг таниқли лашкарбошлари Ҳусомиддин Баракатхон бошчилигида Йилонбува, Сорухон,Хонберди,Сайфиддин Содиқхон,Атласхон ва Насриддин Қушлухонлар Ғарбий Европанинг 70 минг кишидан иборат даҳшатли рицарлар салбчиларига қарши жангга киради. Буюк турк саркардалари Жалолиддин Хоразмшоҳ тактикасини қўллаб даҳшатли рицарлар армияси устидан ғалаба қазонади.\nХоразмшоҳ қўмондонлари нафақат Ғарбий Европа, балки, Ғарбий Осиё, шимолий-шарқий Африка, қолаверса бутун жаҳонга машҳур рицарлар қўмондонларидан Филипп Монфор, граф Вольтер Бренн, Сур архиепископи Пётрларни асирга олишади. (Манба:”Ватаннинг шерюрак баҳодири”.2015й).\n6.Муқаддас очун Хоразм садосининг яна бир навқирон саси 1259 йилларда Мисрдан эшитилди. XIII асрда Хоразмда туғилган Сайфиддин Кутуз Жалолиддин Хоразмшоҳнинг туғишган жияни ҳисобланган. У дойиси вафотидан сўнг Мисрнинг қул бозорида қул этиб сотилади.Аммо, яратганнинг қудрати ўз мўъжизасини кўрсатади. Яна ота юрт Хоразм, томирлардаги аждодлар қони акс-садо беради. Жалолиддин Хоразмшоҳнинг жияни қўл бўлиб сотилган Сайфиддин Кутуз Мисрга султон бўлди У 1260 йилгача Миср ва унинг атрофидаги ҳудудларни бошқарди. Урушлар, Чингиз авлодлари билан жангда ҳеч қачон мағлуб бўлмаган баҳодир, енгилмас..Кутуз ал-Музаффар Сайф ад – Дин Кутуз, яъни “победаносец..” музаффар..деган шарафли ном олади.\nАлқисса, Жалолиддин Хоразмшоҳ ва Сайфиддин Кутуз ҳайкалларини Миср шаҳарларига ўрнатса бўлади.\nТарихнинг имконсиз, замонсиз жойларида ватансиз хоразмликларнинг ғалабалари Хоразмга, инсон гени, қони ва руҳига боғлиқ бўлганмикан?.\nЖалолиддин Мангуберди Хоразмда туғилган эди. 1260 йилгача Миср султони бўлган Сайфиддин Кутуз ҳам Хоразмда таваллуд топган эди. Ўз навбатида 13 асрда Хоразм ҳудуди даштлар орқали силжиб, мардлик урушларини олиб бориб узоқ ва нотаниш ўлкада ўз давлатини қурган Усмоний туркларнинг ота-боболари ҳам Хоразмда туғилган эди.\nАсрлар, буюк тарих олдида бугун на эл-элатлар, на-да қабилалар, на номлар қолди. Шукурки, юқорида таъкидлаганим жами хоразмликлар юрагига қудрат солган. Узоқда бўлса-да, аждодларга самовий мадад бериб, номи кўк юлдузларидай тарих қатида жилва қилган Хоразм бор эди. Олам юзидаги жами ўғуз-турк аждодларини бираштирадиган буюк Хоразм бор эди.\nМен юқоридаги Жалолиддин Мангуберди жангномаси, буюк Усмонийлар империяси, Миср султони Сайфиддин Кутуз ҳақидаги тарихий фактларни маълум сабаблар билан келтирдим. Мен бу буюк салтанатларнинг улкан баҳри уммон атрофида ҳаёт бўлгани каби...дунёнинг энг қадимий тамаддун маркази Хоразм атрофида буюк шаҳслар яралган эди. Агар Хоразм бўлмаганида.. Жалолиддин Хоразмшоҳ, шавкатли Усмонийлар империяси ва ҳатто Сайфиддин Кутуз ҳам балки, бўлмасди. Улар ҳам тарих саҳналарида ўтган миллион-миллион инсонлар қатори асрлар уммонида номсиз – нишонсиз оқиб кетган бўларди.\nЯна асосий мавзуга қайтамиз. Жалолиддин Мангуберди Хотирасини абадийлаштириш жараёнини туркийларнинг энг катта миллати бўлмиш.. 80 миллиондан ошиқ нифузга эга бўлган Туркия мамлакати бошлаб берса бўлар эди. Чунки, буюк Хоразмшоҳ Жалолиддин Мангубердининг қабри Туркияда Майафарикин тоғларида жойлашган экан. Хоразмшоҳ умрининг энг сўнгги кунларида Туркияга ўз қариндоши ҳузурига нажот истаб боради. Касал, ёлғиз, ярадор ҳолида ука оғасининг олдига кўмак истаб боргандай турк юртига боради. Ва қалби ором олгандай жигарлар ўлкасида вафот этади.\nБуюк саркарданинг Туркия тупроғида ҳалок бўлиши тасоддифмикан?...Улуғлар, дунёда тасодиффлар йўқ, дунёда қисмат, тақдир бор, дея башорат этишган эди. Ишонаманки, 800 йил олдин..тасоддиф бўлмаган. Жалолиддиннинг Туркия тупроғида кўз юмиши..бу хўкмон тақдир бўлган. Бу шундай улуғ тақдир эди-ки, бу тақдир кўкнинг улкан сайёралари каби буюк қисмат эгаларини қамраб олган эди. Чунки,бу ерда яна бир буюк хоразмлик.. Жалолиддин Румий ҳам мангу уйқуга кетган эди.\nМен тарихий манбаларга асосланиб яратилган Хоразмнинг объектив тарихини.. турк манбаларидан ўқиганман. Туркияда туркий халқлар тарихини тадқиқ этган улуғ олимлар жуда кўп. Шунинг учун бу масалаларда турк олимлари, турк оғаларимга мурожаат қилган бўлардим.\nАзиз турк олимлари. Шундай таклифни айтишга журъат этмоқдаман. Жалолиддин Хоразмшоҳ ётган тупроқ.. Майафарикин тоғлари яқинидаги ҳудуд Жанубий Хоразм деб аталса..Яна бошқа номдор жойлар Жалолиддин Хоразмшоҳ исми билан номланса..\nИстанбул янги аэропорти.\nНе сабабдан Жалолиддин Хоразмшоҳдай буюк саркарда номи билан буюк жой-манзиллар билан аталмасин.. Туркиянинг дунёнинг энг мухташам аэропортларидан бири бўлган янги Истанбул ҳава аланини "Хоразм, балки ЖАНУБИЙ ХОРАЗМ" аэропорти деб аташ мумкин бўлармикан?.\nМен шу кунда ҳам туркларни хоразмликлар деб биламан. Юқоридаги аниқ тарихий фактлардан сўнг Сиз ҳам фикрингизни ўзгартирасиз деб умид қиламан.\nУшбу тарихий давлатлар ривожи хронологиясида яна бир мотивация бор. Балки, хоразмшоҳлар кўплаб шарқ, туркий давлатларининг пайдо бўлиши ва таназзулга юз тутишига сабаб бўлгандир.Бу ҳақида тарихчи олимлар ёзадилар деб ўйлайман.\nЭътиборингизга яна бир муҳим маълумотни ҳавола этмоқчиман. XII асрда 33 та давлатдан иборат улкан шоҳлик тузган Хоразмшоҳлар империясидан икки буюк салтанат дунёга келган..Бу - XII асрлардан сўнг буюк Усмонийлар давлати, 15 аср яъни 1500 йилларда эса Хива Хоразмшоҳлар давлати барпо бўлди.\nБизнинг бугун қиладиган ишларимиз пандемия даврида шарқ мамлакатлари, туркий тилли халқлар, ҳусусан, ёш авлодларимиз қалбида тарихимизга муҳаббат ва келажакка ишонч туйғуларини уйғотади.\nЦурин Арктус номли файласуф шундай деган экан. “Ҳар бир жасорат тақдирнинг вақт ва макон мезонлари билан ўлчанади. Агар қаҳрамон пайдо бўлмаса эди, аср жасорати ҳам юз бермас эди”.\nШукурки, шундай қаҳрамон Жалолиддин Мангуберди Хоразмда яралди...сўнг у худо қодир қилгунча..жаҳоннинг турли жойларида Хоразм учун жанг қилди..ва жонидан кечди.\nноябрь ойи. Тошкент.\n2 декабрь 2020 йил. Соат 10.05. Мақолани яна таҳрир қилиб чиқдим. Матнга 20дан ошиқ хато киритилган.Оёғи-осмондан этилиб "таҳрир"этилган. Айни шу вақтда мақолада хато йўқ.Хато учраса, Фейсбук саҳифам орқали менга хабар беринг.Илтимос.


Автомактаблар лицензияни онлайн қайта расмийлаштиришлари мумкин | NORMA.UZ\nЯгона интерактив давлат хизматлари портали энди ана шундай имкониятни тақдим этмоқда.\nХизматнинг тўлиқ номи: автотранспорт воситалари ва шаҳар электр транспорти воситаларининг ҳайдовчиларини ўқитиш, қайта тайёрлаш ва уларнинг малакасини ошириш соҳасида нодавлат таълим хизматларини тақдим этиш учун берилган лицензияни қайта расмийлаштириш.\nУ юридик шахсларга ярим автоматик режимда тақдим этилади.\nЛицензияни қайта расмийлаштиришда лицензия бериш тўғрисидаги аризани кўриб чиқиш учун тўланадиган йиғимнинг (ЭКИҲнинг 1 баробари) 50 фоизи ундирилади.\nХизмат Вазирлар Маҳкамасининг 2018 йил 31 майдаги 408-сон қарори билан тартибга солинади.\nАризани Вазирлар Маҳкамаси ҳузуридаги таълим сифатини назорат қилиш давлат инспекцияси ўн иш куни ичида кўриб чиқади.


Муҳаммаджон Холбеков. Таржима асри давом этади (2010) | www.ziyouz.uz\nБош саҳифа МатбуотҲозирги давр матбуотиМуҳаммаджон Холбеков. Таржима асри давом этади (2010)\nЎзбек таржимачилиги тарихи минг йилдан ортиқ даврни ўз ичига олади. Бадиий адабиёт ва илму фаннинг турли жабҳаларига доир асарлар қадимдан ўзбек тилига ўгирилиб келинган. Ўзбек тилида битилган нодир китоблар эса араб, форс, лотин ва бошқа тилларга таржима қилиниб, жаҳон цивилизациясига муносиб ҳисса бўлиб қўшилган. Ўтган асрлар ўзбек таржимачилиги тарихи ва қадимда шаклланган таржима мактаблари хусусида сўз юритувчи тадқиқотларда (Ж.Шарипов, Ю.Пўлатов, Н.Комилов) келтирилган маълумотлар фикримизни тасдиқлайди.\nЎтган ХХ аср жаҳон таржимачилиги ва таржимашунослиги равнақида муҳим аҳамият касб этди. Халқаро таржимонлар федерацияси (ФИТ) собиқ президенти Пйер-Франсуа Кайе таъкидлаганидек, «ХХ аср — таржима асри» бўлиб тарихга кирди. Аср бошидан жаҳон илму фанининг жадал тараққий этиши, адабиёт ва санъатда янги жанр ва методларнинг юзага келиши таржима амалиётига бўлган талаб ҳамда эҳтиёжни ошириб юборди. Даврнинг тезкор тараққиёти ва илм-фан равнақи ўлароқ, филология соҳасида таржимашунослик, деб ном олган янги фаннинг шаклланишига замин ҳозирлади. Асрнинг етмишинчи йилларига келиб, таржима дунё халқлари ўртасида уларни барча соҳаларда боғловчи алоқа воситаси ёхуд «дўстлик кўприги»га (Ғ.Саломов) айланди.\nАсрнинг ўттизинчи йилларида ўзбек таржима амалиёти ва таржимашунослик илмининг тамал тошини қўйган Абдулла Қодирий, Чўлпон, Усмон Носир, Аъзам Аюб, Отажон Ҳошим, Санжар Сиддиқ, Маннон Ройиқ сингари адиблар мероси шўролар мафкураси тарафидан узоқ йиллар рад этилиб, ўрганилмасдан келинган эди. Ваҳоланки, Чўлпоннинг Шекспир («Ҳамлет») ва жаҳон драматургиясидан, А.Қодирийнинг М.Твен, А.П.Чехов ва италян новеллистикасидан, Усмон Носирнинг Лермонтов («Демон «) ва европа шеъриятидан қилган таржималари ёхуд Отажон Ҳошим, Санжар Сиддиқ ва Маннон Ройиқнинг таржима назариясига бағишланган мақола ҳамда рисолалари ҳозирга қадар илмда ўз аҳамиятини йўқотган эмас, тадқиқотчилар тарафидан ўрганилиб келинмоқда.\nУларнинг таржимонлик анъаналарини давом эттирган Ойбек, Ғафур Ғулом, Абдулла Қаҳҳор, Мақсуд Шайхзода, Зулфия, Миртемир, Мирзакалон Исмоилий жаҳон адабиёти классиклари асарларини тилимизга ўгириш билан машғул бўлдилар. Таржима асарлари ва таржимонлар меҳнати самараси ўлароқ, бу йилларда ўзбек адабиётида проза (роман, новелла, эссе) ва драматургия (трагедия, комедия) шаклланди, шеъриятимиз сонет, баллада, поэма, драматик достон каби жанрлар билан бойиди. Ўзбек театр санъатининг юксалишида ўша йилларда таржима қилиниб, саҳналиштирилган Шиллернинг «Қароқчилар» ва «Макр ва муҳаббат», Шекспирнинг «Ҳамлет» ва «Отелло», Молъернинг «Хасис» ва «Тартюф», Лопе де Веганинг «Қўзибулоқ», Гоголнинг «Ревизор» ва «Уйланиш» асарлари катта аҳамият касб этган эди.\nЎтган асрнинг 50 — 60 йилларида собиқ иттифоқ ва Европа филология илмида шаклланган таржимашунослик фани равнақида ўзбек олимлари ҳам фаол иштирок этгандилар. Бу даврда таржима тарихи (Ж.Шарипов, М.Расулий, Ю.Пўлатов) ва таржима назарияси (Ғ.Саломов, Н.Владимирова, Қ.Мусаев) масалаларига бағишланган йирик тадқиқотлар яратилди. Ўзбек китобхони бу даврга келиб жаҳон адабиётидан Ф.Рабле ва Сервантес, Шекспир ва Байрон, Балзак ва Мопассан, Тагор ва Войнич, Пушкин ва Толстой асарларини ўқишга муяссар бўлдилар. Асрнинг етмишинчи йилларида ўзбек таржима амалиётида «реалистик таржима» (Г.Гачечиладзе) учун кураш, яъни барқарор таржима асарлари яратиш сари дадил қадам ташланди. Таниқли шоирларимиз Абдулла Орипов Данте Алигери «Илоҳий комедия»сининг «Дўзах» китобини, Эркин Воҳидов Гётенинг «Фауст» фожеасини юксак маҳорат билан тилимизга ўгирдилар. Муҳаммад Али Роберт Бёрнснинг «Қўшиқ ва балладалар» ва Юсуф Шомансур Шекспирнинг «Сонетлар» китобини таржима қилишди. Шунингдек, бу йилларда П.Мерименинг «Карл IX салтанати йилномаси» романи О.Шарафиддинов таржимасида, Стендалнинг «Қизил ва қора», «Парма ибодатхонаси» романлари Ҳ.Тўрабеков таржимасида босилиб чиқди. Байрон асарларининг бир жилдли «Сайланма»си (Ҳ.Олимжон, М.Шайхзода, Ж.Жабборов, М.Али, Р.Парфи таржималари) алоҳида китоб ҳолида нашр этилди. Айниқса, бу йилларда таниқли адабиётшунос Иброҳим Ғафуров таржима борасида сермаҳсул ижод қилди. Унинг таржимасида Мопассаннинг «Азизим», Хемингуэйнинг «Чол ва денгиз», «Алвидо қурол!» романларининг нашр этилиши катта воқеа бўлган эди. Юқоридаги таржима асарлари ўзбек адабиётининг кейинги равнақида муҳим рол ўйнади, ёш қаламкашлар ижодига сезиларли таъсир кўрсатди.\nТаржима асарларига давр талаби ва эҳтиёжнинг ортиб бориши, бу йилларда таржимон ва таржимашуносларимиз олдига янгича талаб, яъни бевосита аслият тилидан ўгириш ва ўгирилган таржималарни асл нусха матни билан қиёсий-типологик аснода тадқиқ қилишни тақозо этди. Шу боис, Ёзувчилар уюшмасида таржима бўлими, Фанлар академияси Тил ва адабиёт институти таржима ва адабий алоқалар сектори, Тошкент Давлат университети (ҳозирги ЎзМУ)да Таржима назарияси кафедраси ўз фаолиятини бошлади. Мазкур ижод ва илм даргоҳларида таржима асарлари мунтазам муҳокама қилиниб борилди, таржимашунослик муаммолари тадқиқ этилиб, ёш таржимон ва мунаққидлар тайёрлаш борасида муҳим ишлар амалга оширилди. Тез орада, ғарб тилларини ўрганган шоир-таржимонлар Жамол Камол Шекспир фожеаларини инглиз тилидан, Абдулла Шер Хайнриҳ Ҳайненинг «Қиш эртаги» достонини немис тилидан, Шавкат Раҳмон Гарсиа Лорканинг достон ва романслари тўпламини («Энг қайғули шодлик») испан тилидан ўзбекчага ўгирдилар. Шунингдек, Шарофат Ботирова Виктор Гюгонинг «Шарқ куйлари», Садриддин Салимов Гётенинг «Ғарбу Шарқ девони» туркумидаги шеърларни француз ва немис тилларидан бевосита таржима қилишди. Айниқса, бу йилларда таржимашунос олима Янглиш Эгамова фидойилик кўрсатиб, буюк немис шоири Гётенинг «Ёш Вертернинг изтироблари» ва Бруно Апицнинг «Қашқирлар чангалида» романларини аслиятдан она тилимизга ағдарди. 1981-1985 йилларда Уилям Шекспир «Танланган асарлар»и беш жилдлигининг тилимизда чоп этилиши маданий ҳаётимизда қувонарли воқеа бўлган эди.\nБу даврга келиб ўзбек таржимашунослиги ҳам дадил ривожланди. Олимларимиз яратган илмий тадқиқотлар собиқ иттифоқ ва Европа таржимашунослиги илмида тан олинди. Бу ўринда, профессорлар Ғайбулла Саломов, Нинел Владимирова, Гулнора Ғафурова, Қудрат Мусаев, Нажмиддин Комиловнинг монографик тадқиқотларини алоҳида таъкидлаб ўтмоқ жоиздир. Энг қувонарлиси, хорижий тилларни пухта билган С.Очил, Р.Файзуллаева, М.Исроилова, Я.Эгамова, М.Бақоева, Н.Отажонов, Ў.Сотимов, Ё.Ҳамроев, Ғ.Хўжаев, Қ.Тожиев, З.Исомиддинов, Р.Абдуллаева, Б.Эрматов каби бир қатор иқтидорли таржимашунос олимлар шу мактабда шаклланишди.\nМустақиллик даври, яъни ўтган ўн саккиз йил ичида мамлакатимизнинг халқаро алоқалари жуғрофияси янада кенгайди, адабиётимиз ҳам истиқлол ва истиқбол йўлига кирди. Таржимон ва таржимашуносларимизнинг имконият доиралари янада кенгайди. Муҳтарам Президентимиз ташаббуси билан ташкил қилинган «Жаҳон адабиёти» журнали, мана, ўн йилдирки дунё адабиётидаги номдор адибларнинг энг сара асарлари таржималарини чоп этиб келмоқда. Айни пайтда Жаҳон тиллари университети, Тошкент Шарқшунослик институти, Андижон тиллар институти, Самарқанд чет тиллар институти ва Ўзбекистон Миллий университетининг роман-герман филологияси факултетидан хорижий тилларни пухта эгаллаган ёш таржимон ва таржимашуносларнинг етишиб чиқаётгани қувонарли ҳолдир. Шунингдек, Ёзувчилар уюшмаси қошидаги шу мақсад йўлида фаолият кўрсатаётган «Ёш таржимонлар» ижодий тўгарагининг фаолиятини ҳам алоҳида таъкидлаб ўтмоқчиман.\nНазаримда, сўнгги ўн-ўн беш йил ичида таржимашунослик илми таржима амалиётига қараганда бирмунча орқада қолаяпти. Тўғриси, «собиқ иттифоқ даврида шаклланган таржима назарияси бугунга келиб МДҲ давлатларининг барчасида ҳам таназзулга юз тутди» (П.М.Топер). Охирги ўн беш йил ичида олимларимиз тарафидан бу соҳада жаҳон илми талабига жавоб бера оладиган йирик тадқиқотлар яратилмади ҳисоб. Ҳатто ФИТнинг 1993 (Москва), 1996 (Мельбурн), 1998 (Лондон) йиллардаги ва кейинги илмий анжуманларида иштирок ҳам этолмадик. Таниқли олим Ғайбулла Саломов асос солган Миллий университетдаги таржима назарияси кафедраси, Фанлар академияси Тил ва адабиёт институти қошидаги таржима ва адабий алоқалар бўлимининг олдинги довруғи эшитилмай қолди. Таржима назарияси ва амалиётнинг минбари бўлган «Таржима санъати» алманахи нашри тўхтаганига ҳам анча йиллар бўлди.\nЭнди икки оғиз сўз «Жаҳон адабиёти» журнали хусусида. Журнал фақат таржима асарларини эълон қилиб борувчи нашр бўлиб қолмасдан, унда хорижий шарқ ва ғарб тилларидан ўзбек тилига таржима муаммоларига бағишланган мақолалар ҳам мунтазам ёритилиб борилиши зарур. Айни пайтда, республикамиз нашриётларида чоп қилинаётган таржима асарлари хусусида журналнинг ҳар сонида библиографик маълумотлар ва тақризлар бериб борилса янада маъқул бўларди. Бир сўз билан айтганда, «Жаҳон адабиёти» журнали хорижий тиллардан хабардор, жаҳон адабиётини яхши биладиган мунаққид ва таржимонларнинг минбарига айланса, илм аҳли ва журналхонлар олдида унинг обрўйи янада ошган бўларди.\nХулоса қилиб айтганда, ўтган аср таржимашунослик илмида эришган ютуқларимизни бойитмоғимиз, таржима амалиёти ва назарияси бобида янги ижодий-илмий мактаблар яратмоғимиз зарур. Гарчи ўтган аср таржима асри сифатида қайд этилган бўлса-да, янги асрда бу соҳада илмий, ижодий изланишлар изчил давом этишига ишончимиз комил.\n“Ўзбекистон адабиёти ва санъати” газетасининг 2010 йил 2-сонидан олинди.\n← Аввалги Аввалги Зокиржон Машрабов. Табаррук қадамжолар бўйлаб (2010)\nКейинги → Кейинги: Абдумажид Мадраимов. Ибратлар хазинаси (2010)


Оқ либосдаги “доғ”лар\nЁр-ёр садолари остида кириб келаётган келинга кўз илғабоқ барча одамларнинг назари тушади. Эшикдан гўзал келинлик либосини кийган келинчакни кўриб нақадар қувонасан киши. Аммо, айни шу либос хориждан божхона назоратини четлаб ўтиб, қинғир йўллар билан олиб кирилган бўлса-чи? Қизларимиз ҳаётидаги энг бахтли дамларни айни шу қонунбузарлик ашёсини эгнига кийган ҳолда қаршилаётган бўлса-чи? Ҳаётнинг янги саҳифасига ана шундай ёлғон ва қинғирлик воситаси ҳамроҳлигида кириб бориш кишига оғир ботади, албатта, деб хабар бермоқда Самарқанд вилояти божхона бошқармаси ахборот хизмати.\nСамарқанд вилояти божхона бошқармаси “Самарқанд Аэропорт” чегара божхона пости ходимлари томонидан фуқаро С.Олимовнинг (исм-шарифлар ўзгартирилган) багаж ва қўл юклари кўздан кечирилганда, унинг юклари орасида йўловчи божхона декларациясида қайд қилинмаган ва божхона ходимининг оғзаки сўрови пайтида маълум қилинмаган 7 дона келинлар учун тўй либослари борлиги аниқланди.\nНазорат-рентген аппаратида қиймати дастлабки маълумотларга кўра, 11 млн. сўмлик бежирим келин кўйлаклари қимматбаҳо тошлари-ю шода-шода марваридлари билан бор бўй-бастича намоён бўлди. Шунингдек, қонунбузар бу билан кифояланмай, 20 дона ҳашаротларга қарши қўлланиладиган упаларни ҳам яширинча олиб кираётганлиги маълум бўлди.


ОЧЛ-2020: "Пахтакор"нинг бугунги рақиби қандай жамоа?\n10 февраль, 2020, 11:35 1280\nТеглар:ОЧЛ-2020 | Шабаб Ал Аҳли | Пахтакор\n"Пахтакор"нинг ОЧЛ 1-туридаги рақиби - "Шабаб Ал Аҳли"\nБирлашган Араб Амирликларининг “Шабаб Ал Аҳли” клуби 1970 йили маҳаллий учта клубнинг бирлашиши натижасида ташкил этилган. Клуб президенти Халифа Саид Сулайман. Бош мураббий аргентиналик Родольфо Аррубаррена.\nУшбу мутахассис мураббийлик фаолияти давомида дастлаб Жанубий Америка клубларида ишлаган. Кейин 2016-2018 БААнинг “Ал Васл”, 2018 йили қисқа вақт Қатарнинг “Ал Райян” ва 2018 йилдан шу кунгача БААнинг “Шабаб Ал Аҳли” жамоасига устозлик қилмоқда. Мураббий сифатида у "Бока Хуниорс" билан 2015 йил Аргентина чемпионлигини қўлга киритган. Шунингдек, "Райян" билан Қатарда ва "Шабаб Ал Аҳли" билан БААда кубок баҳсларида зафар қучган.\n“Шабаб Ал Аҳли” клуби уй учрашувларини Дубайдаги “Ал Рашид” стадионида ўтказади. Ушбу ўйингоҳ ўз бағрига 18000 мухлисни сиғдира олади.\nЖамоа БААнинг 7 карра чемпиони: 1974/75, 1975/76, 1979/80, 2005/06, 2008/09, 2013/14, 2015/16, 8 карра кубок соҳиби: 1975, 1977, 1988, 1996, 2002, 2004, 2008, 2013. 4 бор БАА Лига Кубоги (2011–12, 2013–14, 2016–17, 2018–19), 4 марта БАА Суперкубоги соҳиби (2009, 2013, 2014, 2016).\n2015 йили эса ОЧЛ финалида иштирок этган. Дубайликлар ҳал қилувчи баҳсда Хитойнинг “Гуанчжоу Эвергранд” клубига имкониятни бой бериб қўйишган. БААдаги биринчи финалда ҳисоб очилмаган. Жавоб учрашувида эса мезбонлар Элкесоннинг ягона голи эвазига бош совринни қўлга киритган. Ушбу учрашувни ҳамюртимиз Равшан Эрматов бошқариб борганди.\n“Шабаб Ал Аҳли” ўтган мавсум БАА Про-лигасида 2-ўринни эгаллаганди. Бу мавсум эса турнир жадвалида биринчи ўринда кетмоқда. Дубайликлар ҳамюртимиз Отабек Шукуров жамоасини 9 очкога ортда қолдирмоқда.\nҚолаверса, “Шабаб Ал Аҳли” чемпионатда 15 ўйинда фақатгина бир марта мағлубиятга учраган холос. Бу эса жамоа анча яхши формада эканлигидан дарак.\nЭслатиб ўтамиз, ушбу жамоа яқиндагина сафини ҳамюртимиз Азиз Ғаниев билан тўлдирди.\n13. Муҳаммад Себил\n18. Муҳаммад Исмоил\n26. Ҳассан Иброҳим\n99. Федерико Картабиа (Аргентина)


2021 йил Самарқанд ҳаётида: Илк бор 25 қаватли уйлар қурилди, 36 қаватли уйга тамал тоши қўйилди - zarnews.uz\n2021 йил Самарқанд ҳаётида: Илк бор 25 қаватли уйлар қурилди, 36 қаватли уйга тамал тоши қўйилди\nБугунги кунда Самарқанд шаҳрида 551 минг нафар аҳоли истиқомат қилади. Аҳолини замонавий уй-жой билан таъминлаш мақсадида 2018 йилдан буён Қорасув массивида замонавий кўп қаватли уйлар қурилиши бошланган.\n“Agromir Buildings” масъулияти чекланган жамияти томонидан бу ерда илк бор 12, 14, 15, 16 қаватли 110 дан ортиқ турар жой қурилди. Шунингдек, 1 минг 600 ўринли мактаб, 120 ўринли болалар боғчаси, маҳалла фуқаролар йиғини биноси, савдо дўконлари, ўйин ва спорт майдончалари барпо этилган. 2021 йилда яна 10 та 16 қаватли (928 хонадонли) тураржой бинолари қурилиб, фойдаланишга топширилди.\nСамарқандда биринчи марта энг баланд бино – 2 та 25 қаватли тураржой бинолари қуришга киришилди. Бу уйлар 2022 йилнинг биринчи чорагида фойдаланишга топширилади.\n2021 йилнинг сўнгги кунларида Самарқанд шаҳрида “Нурли келажак сервис” масъулияти чекланган жамияти томонидан буёнд этилаётган Humo Smart City турар-жой мажмуасида 36 қаватли уй қурилишига киришилди.\nТеглар: кўп қаватли уйлар\nКўп квартирали уйдаги умумий мол-мулкнинг талаб даражасида сақланишини таъминлаш учун зарур бўлган хизматлар ва ишларнинг минимал рўйхатини тасдиқлаш тўғрисида\nКўп қаватли уйларга туташ ер участкаларида ўзбошимчалик билан иморат қурганлар жаримага тортилади\nКўп қаватли уйлар ертўласи ижара тўловлари энг кам миқдори белгиланди\nФВБ Самарқанддаги кўп қаватли уйдаги хонадонда ёнғин юз бергани ҳақида хабар берди\nСамарқанд шаҳрида май ойида бошланган "дом" таъмири қишда ҳам битмади, одамлар норози бўлмоқда


Ўзбекистон Шаффофлик ва солиқ мақсадларида маълумот алмашиш бўйича глобал форумга аъзо бўлди – Kommers.uz\nГлобал форумга аъзолик Ўзбекистонга солиқ мақсадларида автоматик тарзда маълумот алмашишга имкон бериб, ноқонуний молиявий оқимларга қарши курашишда янги босқичга ўтиш учун шароит яратади.\nДавлат солиқ қўмитаси делегацияси Ўзбекистоннинг Шаффофлик ва солиқ мақсадларида маълумот алмашиш бўйича глобал форумга аъзо бўлиш бўйича аризасини ташкилотнинг котибиятига тақдим қилган эди. Бу ҳақда қўмита матбуот хизмати хабар бермоқда.\nАризани кўриб чиқиш натижаларига кўра, 18 май куни Ўзбекистон глобал форумда иштирок этувчи давлатлар рўйхатига киритилди, дея хабар берди ташкилотнинг расмий сайти глобал форум раиси Мария Хосе Гардга таяниб.\nШаффофлик ва солиқ мақсадларида маълумот алмашиш бўйича глобал форум ўз фаолиятини Иқтисодий ҳамкорлик ва тараққиёт ташкилоти шафелигида олиб боради. Глобал форум аъзо юрисдикциялар ўртасида солиқ мақсадларида маълумот алмашиш учун платформа бўлиб хизмат қилиб, солиқ маъмуриятчилиги шаффофлигини таъминлашда муҳим самарали инструмент ҳисобланади.\nТаъкидланишича, глобал форумга аъзолик Ўзбекистонга солиқ мақсадларида автоматик тарзда маълумот алмашишга имкон бериб, ноқонуний молиявий оқимларга қарши курашишда янги босқичга ўтиш учун шароит яратади.\nЎз навбатида, чет эл корхоналари томонидан глобал форумга қўшилиш маҳаллий ва чет эл корхоналари учун тенг бизнес шароитини яратиш учун асос сифатида баҳоланади.


R S2020-10-30T10:32:37+05:0030 Oktabr, 2020|Умумий янгиликлар|\nНасимхон РАҲМОНОВ, филология фанлари доктори, Ўзбекистон Миллий университети профессори\n“Олтун ёруғ”:Бу асар Шарқий Туркистоннинг Виншгу қишлоғидаги бир ғордан топилган. Асл матн 755 саҳифадан иборат.\nБуддага таъзим. Дармага таъзим. Сангага таъзим. (Энди бу ўринда) бу нўмнинг атафсил сабабини (аниқлаб) хоҳишимизни амалга оширайлик, таълим берайлик. Булар – олтин рангли, ёруғ, ялтироқ, ҳамма (нарса)дан устун турадиган нўм подшоҳи номли нўм хазинани сақлаб, (унга) риоя қилиб турувчи, ўқиғувчи, тинглагувчи, кўчирувчи, ўчиртирувчилар – аслзодалар ўғли, аслзодалар қизи, будда роҳиби, роҳибаси, тингловчи ўғил (ва) қиз(дан иборат) тўрт турли жамоатдир. (Агар) уларга кўнглингизда шундай –ниятларингиз бор бўлса, (яъни) бормидики, шундай жонзотлар бу нўм хазина савобидан шу ҳозирги оламда яхши самарага эришувчи?! “Фақат яхши самарага эришувчилар бор бўлса, кимлар эришди?” деб ўйласаларингиз, энди шу ўй-ниятларингизга сан бу нўм хазинаси савоби билан эзгуликка…\nЭллик туман мисрали, жами миқдори тўрт юзта ҳиндча нўм битигларни (битта ҳам) қолдирмай, табғач тилига (ўгирди, яъни) бу нўм хазинани табғач (тилида ҳам) тугатди. Шунингдек, (бу нўм) яхши, (кенг) тарқалмаган вақтда Инчйу номли шаҳарда чанг қабиласидан Ку тау деган бир бек шаҳар беги эди. У бек шаҳар беги бўлиб турганда, аввал кўп (жонзотларни) қатл қилган эди. Сўнг вақти (келиб) қизининг тўй (бўлгани) сабабидан сигир, қўй, тўнғиз, ғоз, ўрдак, товуқ каби кўплаб жонзотларни ўлдириб, катта зиёфат қилди. Зиёфатни тугатгандан кейин ўн кун ўтмасдан ўша бек даҳшатли, оғир хасталикка йўлиқди. У шунчалик (қаттиқ) хасталандики, гап–сўздан қолиб, тутқаноқ (касалига йўлиқиб), оламдан ўтди. Ўлгандан (кейин) бутун аъзолари совиб, фақат ёлғиз юраги сиртида бир парча эти совимай қолди. Буни кўриб, хонадонидаги одамлар катта\nйиғи–сиғи қилиб (мурдани) кўмишга (олиб бормадилар), уч кунни ўтказдилар. (Тўртинчи) кун тонг саҳарда (улар) куй(иб–ёниб) турганларида, ўша бек тирилиб келди, юқорига ўтирди (ва) овқат, ичимлик сўради. У(нинг аҳволини) кўриб, ҳамма уруғ–аймоғи бошлашиб, бу маросимга йиғилган эдилар. (Бир) қанча одамлар бор эди, улар(нинг) ҳаммаси қўрқиб, ваҳимага тушиб, узоқроқ(қа бориб) турдилар, қочдилар. Уларнинг қочиб бораётганини кўриб, ўша Ку тау деган бек кейин уларни чақириб шундай деди: “Қайтинглар, яхшиларим, мен тирилганимга сизлар нима учун дарров қочиб кетяпсизлар? Қўрқманглар, мен энди сизларга тирилишим сабабини айтиб берайин, бурханлар нўмининг кўп турличалигини энди эшитинглар”. Кейин (у яна) шундай деб сўзлади: “Касал бўлганимда, энг аввал менга тўртта шайтон яқин келди. Биттаси йўғон қамчи тутган, иккинчиси\n(арқон тутган, учинчиси) қоп (тутган, тўртинчиси) кўк тўнли, от минган бек экан. Қачонки бу (тўрт иблис мени бир) уй дарвозасига олиб боргандан кейин, ўша кўк тўнли бек отдан тушиб, мени чақирди.Мен у бекнинг олдига борганимда, (у) қўйнидан бир қоғоз битигини чиқариб, менга ўқитди. Ўқисам, бу битигда ўша кунги бизнинг зиёфатда ўлдирилган сигир, қўй, тўнғиз каби жониворларнинг сўзи битилган экан. (Уларнинг) сўзлари қуйидагича: “Биз, ҳамма ҳайвонлар, олдин инсоният дунёсида қилган ёмон қилмишлар(имиз) сабабидан энди ҳайвонот оламида туғилган эдик. Қарзимизни тўлайдиган, бурчимизни ўтайдиган йил, ой вақт миқдорини тугатсак эди, унда қиёфамизни ўзгартириб, инсоният дунёсида туғ(ил)ган бўлар эдик. Шундай қилиб, ҳайвонот оламидан айрилиб, қутуладиган вақтимиз, кунимиз ҳам\nтугамасдан, (Инчйу шаҳридаги чанг) қабилалик Ку тау (деган бек бизни) 3 ўлдирди. Шунинг (учун) ҳаммамиз қайтадан яна ҳайвонот (дунёсида) туғиладиган бурчдан, азоб–уқубатдан (шикастландик). Бундай азоб–уқубатдан шикастланган замонда бизнинг бу қайғуларимизни, азоб–уқубатларимизни очиқчасига тушунтириб сўзлаб берадиган даражада мадоримиз йўқ эди. Қандай қилиб яна қаршилик қилишга, бардош беришга кучимиз бўлсин?! Бу қайғумизни энди яратган Тангри ўнгарсин”, деб илтижо қилдилар. Шунинг (учун) бизни сени олиб келгани юборди. Бу хабар (битигда) бор”. Бу сўзларни битигдан мен охиригача ўқиб битир(дим).


Халқаро янгиликлар, 04 феврал 2007\nРуминия президенти Траян Бэсеску қўшни Молдовадан миграция тўлқини кутилаётганини билдирди.\nУнинг фикрича, молдоваликларнинг Руминияга интилаётганига сабаб бу мамлакатнинг Европа Иттифоқига қўшилаётганидадир. Президент 2007 йилда қарийб 1,5 миллион молдовалик Руминия фуқаролигини сўраб мурожаат қилиши кутилаётганини таъкидлади.\nСўнгги икки ҳафта мобайнида Ироқда Американинг тўрт вертолёти уриб туширилди.\nАҚШнинг Ироқдаги қўмондонлиги вакили генерал Уильям Колдуэлл Бағдодда бу ҳақда маълум қилар экан: “Қўшинимиз бу ерга келганидан бери рақиб тактикамизга мослашиб, бизга талафот етказишни ўрганиб олди. Шунинг учун биз тактикамизни ўзгартирамиз, жанг олиб бориш техникаси ва усулларини такомиллаштирамиз, мақсадимиз Ироқ қўшинлари ва коалиция кучларини самарали қўллаб-қувватлашдир”, - деди.\nИндонезия пойтахти Жакартада юз берган кучли сув тошқини оқибатида камида 20 киши ҳалок бўлди, 190 минг киши бошпанасиз қолди.\nУч кеча-кундуз давомида ёққан тропик жала туфайли дарёлар тошиши оқибатида минглаб уй, мактаб ва шифохона сув остида қолди, транспорт қатнови, электр ва сув таъминоти издан чиқди. Юқумли касалликлар эпидемияси бошланиш хавфи пайдо бўлди. 9 миллион киши яшайдиган Жакартада фавқулодда ҳолат эълон қилинди.\nНАТОнинг Афғонистондаги кучлари қўмондонлигини АҚШ армияси генерали Дэн МакНейл қабул қилиб олди.\nҚўмондонликни топшириш маросими якшанба куни пойтахт Кобулда, мамлакат президенти Ҳомид Карзай иштирокида ўтказилди.\n“Афғонистондаги халқаро кучларга аъзо давлатларга демоқчиманки, олдимизга қўйилган вазифани бажариш бурчимиздир ва биз уни бажарамиз”, - деди НАТО кучларининг янги қўмондони Дэн МакНейл.\nДэн МакНейлгача НАТО кучларига британиялик генерал Дэвид Ричардс қўмондонлик қилиб келаётган эди. НАТОнинг Афғонистондаги кучлари сафларида 33 минг аскар бор.\nАфғонистонда НАТО кучлари ҳаводан берган зарбадан толибларнинг дала қўмондони ҳалок бўлди.\nМаҳаллий аҳоли вакилларининг гувоҳлик беришича, НАТО кучлари ташлаган бомба пайшанба куни Мусоқалъа шаҳрини назоратига олган толибларга қўмондонлик қилаётган мулла Ғофирнинг машинасига тушган. НАТО кучлари Мусоқалъа шаҳридан ўтган йилнинг октябрида, маҳаллий оқсоқоллар бундан буён шаҳарга қуролли толиблар киритилмаслигига ишонтиргандан сўнг чиқиб кетган эди.\nИнгушетиянинг Малгобек шаҳрида шанба куни ўтказилган амалиёт чоғида ўлдирилган жангарилар Ингушетия муфтийсига суиқасд қилишда гумонланаётган эди.\nБу ҳақда Ингушетия Ички ишлар вазирлигидан олинган маълумотга таяниб “Интерфакс” хабар қилди. Муфтий Иса ҳожи Ҳамхоев ва унинг ўғлига 31 январь куни ҳужум қилинган, ота-бола яраланган эди. Шанба куни Малгобек шаҳрида амалга оширилган операция чоғида кўп қаватли уйнинг квартираларидан бирига яшириниб олган 4 жангари ўлдирилди, милициянинг бир ходими енгил жароҳат олди.\nФаластиндаги “Фатҳ” ва “Ҳамас” гуруҳлари ўртасида ўт очишни тўхтатиш тўғрисида келишувга эришилганига қарамай, Ғазо шаҳрида ўқтин-ўқтин ўқ овози эшитилиб турибди.\nФаластин мухторияти раиси, “Фатҳ” лидери Маҳмуд Аббос соқчилик хизматининг аввалроқ ўқ еган икки ходими шифохонада жон берди. Тўқнашувлар давом этган сўнгги 4 кун мобайнида Ғазо минтақасида 28 киши нобуд бўлди.\nИроқ ҳукумати вакили Али ад-Даббаҳ Бағдоддаги зўравонликларнинг ярми Суриядан келаётган жангариларнинг иши, дея баёнот берди.\nУ телевидение орқали қилган чиқиши чоғида баёнотига асос бўладиган далиллар расмий Дамашққа тақдим этилганини айтди. Якшанба куни Бағдодда 5 киши зўравонлик қурбони бўлди, 7 киши жароҳат олди. Шаҳарнинг суннийлар истиқомат қиладиган мавзеида полиция патрули минага дуч келиб, тўрт полициячи ўлди, яна тўрт нафари яраланди. Ироқ пойтахти марказида снаряд портлаб яна бир одам – аёл киши нобуд бўлди, 3 фуқаро яраланди. Шанба куни эса Бағдодда амалга оширилган портлаш оқибатида камида 130 киши ўлган, 300 одам яраланган эди.\nАҚШ президенти Жорж Буш Конгрессдан Ироқ ва Афғонистондаги ҳарбий амалиётлар учун 245 миллиард доллар ажратишни сўрамоқчи.\nОқ уй вакилининг билдиришича, президент Конгрессга бу масала юзасидан душанба куни мурожаат қилмоқчи. Жорж Буш Ироқ ва Афғонистондаги ҳарбий амалиётлар учун жорий йилда тақрибан 100 миллиард, келаси йил учун эса 145 миллиард доллар ажратишни таклиф қилишни мўлжаллаган.\nАҚШ президенти Жорж Буш “республикачиларнинг ҳам, демократларнинг ҳам мақсади битта – Американи ҳимоя қилиш” экани ҳақида баёнот берди.\nАҚШ Конгресси Вакиллар палатаси аъзолари бўлган демократларнинг Виржиния штатидаги Уильямсбург шаҳрида бўлиб ўтган йиғилишида қилган чиқиши чоғида Ж.Буш, жумладан: “Мен уруш пайтида мунозаралар бўлишини олқишлайман ва умид қиламанки, сиз буни биласиз. Орангиздан кимнингдир фикримга қўшилмаслиги унинг ватанпарварлиги даражаси меникидан пастроқ, дегани эмас. Бундай дейиш хаёлимгаям келмайди, сиз ҳам бундай ўйламанг. Тўғри, ҳозир оғир дамлар, лекин сиз ҳам мен каби мамлакатимизни ҳимоя қилишга ҳаракат қилаётганингизга заррача ҳам шубҳам йўқ”, - деди.\nКонгресснинг Демократик партиядан сайланган аъзолари президентнинг Ироққа қўшимча куч юбориш тўғрисидаги қарорига қарши резолюция лойиҳасини муҳокама қилмоқда.\nХудкуш кимса Бағдоднинг Ал-Садрия туманида юк ташувчи машинага ўрнатилган бомбани портлатгани оқибатида 100дан ортиқ одам нобуд бўлди, камида 200 нафар фуқаро яраланди.\nХабарларга кўра, юк машинаси, асосан шиалар яшайдиган тумандаги бозор яқинида портлаган. Воқеа тунги коммендантлик соати тугаб, бозор савдо қилгани келган одамлар билан гавжум бўлган пайтда содир бўлган.\nИроқ шимолидаги нефтга бой бўлган Киркук шаҳрида бир нечта портлаш содир этилди.\nНатижада икки одам нобуд бўлди 30 нафари яраланди. Полиция маълумотига кўра, жабрланганлар орасида тинч аҳоли вакиллари ва хавфсизлик кучлари ходимлари ҳам бор. Шаҳардаги портлашлардан бири Курдистон Демократик партияси бошқаси Курдистон ватанпарварлар иттифоқи партияси жойлашган бинолар яқинида содир этилган.\nАфғонистон ҳукумати қўшинлари ва Британия кучлари шу ҳафта толиблар босиб олган Муса Қала шаҳарини қайта эгаллашга тайёргарлик кўрмоқда.\nҚабила оқсоқоллари шаҳарга ҳарбий кучлар киритмаслик ҳақида Афғонистон ва Британия кучлари билан келишув имзолаган эди. Шунга қарамай, 200 – 300 нафар қуролланган толиблар 1 феврал куни Муса Қалага кириб полиция ходимларини қуролсизлантирган ва шаҳарни ўз назоратига олган.\nАфғонистон Ички ишлар вазирлиги матбуот вакили Замарий Башарий шаҳар толиблар назоратига ўтганидан кейин битм кучини йўқотганини айтди: “Туманга ҳужум уюштирилганда келишув бузилди ва унга риоя қилинмади. Ҳозир биз шаҳар аҳолиси тинч ҳаёт кечириши учун қандай чоралар кўриш кераклиги ҳақида ўйлаяпмиз”.\nБритания аскарлари Афғонистонга жойлаштирилган НАТО етакчилигидаги халқаро тинчликпарвар кучларнинг бир қисми ҳисобланади.\nҒазо секторида фаластинлик рақиб гуруҳлар ўртасида содир бўлган қуролли тўқнашувлар оқибатида камида саккиз одам яраланди.\n“Ҳамас” ҳаракати раҳбарларидан бири, Фаластин бош вазири Исмоил Хония “Фатҳ” гуруҳи раҳбари, Фаластин президенти Маҳмуд Аббос билан учрашувдан кейин қуролли гуруҳларни Ғазони тарк этишга чақирди. Маҳмуд Аббос билан иттифоқчи бўлган хавфсизлик кучлари сўнгги кунларда “Ҳамас”нинг бош қароргоҳи ҳисобланган Исломий университетга ҳужумлар уюштирган эди. И.Хониянинг билдиришича, мазкур ҳужумлар оқибатида университет биносига 15 миллион долларлик зарар етган. 2 февраль куни ҳокимият тепасидаги “Ҳамас” ва “Фатҳ” вакиллари ўт очишни тўхтатиш ва қуролли гуруҳларни шаҳардан олиб чиқиш ҳақида сўзлашувни давом эттиришга принципда келишган эди. Томонлар аввал эришилган келишувга риоя қилгани йўқ.\nИроқлик шиалар олий руҳонийси оятулло Али Систоний мусулмонларни бирлашишга ва мазҳаблараро зўравонликни тўхтатишга чақирди.\nУ суннийлар ва шиалар ўртасида асрлар давомида фарқ бўлиб келгани, аммо бу қон тўкиш учун сабаб бўла олмаслигини таъкидлади.\n2 февраль куни Бағдодда АҚШ ҳарбий вертолётининг қулаб тушиши оқибатида икки экипаж аъзоси ҳалок бўлди.\nАммо АҚШ бу ҳалокат сабаблари ҳақида маълумот тарқатмади. Шунга қарамай, “Апачи” русумли жанговар вертолёт душман ўт очгани натижасида ерга қулаган бўлиши мумкинлиги тахмин қилинмоқда. Бу тўрт ҳафтадан камроқ вақт давомида АҚШнинг Ироқда ҳалокатга учраган тўртинчи ҳарбий вертолётидир.\nСаудия Арабистонининг терроризмга қарши кураш идораси ходимлари шубҳали ташкилотларга пул йиғиш билан шуғулланишда гумон қилинган 10 шахсни қўлга олди.\nДавлатга қарашли “Saudi Press Agency” ахборот агентлиги қўлга олинган шахсларнинг тўққиз нафари саудиялик, бири чет эллик эканини билдирди. Улар Жидда ва Макка шаҳарларида ушланган. АҚШнинг иттифоқчиси бўлган Саудия ҳукумати Саудлар оиласини ҳокимиятдан ағдариш кампанияси олиб бораётган “Ал-Қоида” гуруҳига қарши курашмоқда.\nАҚШ ҳарбий прокурори терроризмга алоқадорликда гумонланиб Кубадаги Гуантанамо қамоқхонасида сақланаётган уч маҳбусга айблов эълон қилишга тайёргарлик кўрмоқда.\nПентагоннинг маълум қилишича, Австралия, Яман ва Канада фуқароси бўлган маҳбусларга айблов эълон қилиниб, иши судга ошишидан аввал уни АҚШ Мудофаа вазирлиги расмийлари кўриб чиқади. Маълумотларга кўра, уларга қотиллик, фитна уюштириш, терроризмга алоқадор материаллар билан таъминлаганлик ва бошқа айбловлар қўйилган.\nПокистоннинг шимоли-ғарбий қисмидаги Танак шаҳрида худкушнинг Покистон армияси карвонига уюштирилган ҳужуми оқибатида камида икки ҳарбий ҳалок бўлди, олти нафари яраланди.\nПортлаш ҳарбий карвон Жанубий Вазиристон вилоятига кетаётган пайтда содир этилди. Бу вилоятда Покистон ҳарбийлари толиблар тарафдори бўлган жангариларга қарши кураш олиб бормоқда.\nСахалин ороли қирғоғида россиялик 442 балиқчини қутқариш ишлари тугади.\nҚирғоқдан узилган муз бўлаклари балиқчиларни Охотск денгизига оқизиб кетган эди. Россия Фавқулодда вазиятлар вазирлиги маълумотига кўра, қутқариб олинган балиқчиларнинг ҳаммаси ўзини яхши ҳис қилмоқда.\nПокистонда Муҳаммад с.а.в.ни ҳақорат қилган насроний аёл ҳибсга олинди.\nПолиция маълумотига кўра, 40 ёшли Марта Биби Лаҳор шаҳридан жанубда жойлашган қишлоқда қўлга олинган. У динга қарши бирор гап айтганини эслай олмаслигини таъкидлаб кечирим сўраган. Бундай жиноят учун Покистонда ўлим жазоси белгиланган. Аммо ҳозиргача бундай айблов билан ўлим жазоси ижро этилмаган. Чунки Олий суд далиллар етишмаслигини сабабли ҳукмларни бекор қилиб келган.\nБуюк Британиянинг Саффолк фермасида икки минг 600та курка парранда гриппидан нобуд бўлди.\nЕвропа комиссиясининг билдиришича, лаборатория анализи куркалар парранда гриппининг H5N1 вирусидан ўлганини кўрсатган. Бу вирус одамни ҳам ўлимга олиб келиши мумкин. Буюк Британия соғлиқни сақлаш соҳаси ходимлари касаллик тарқалиши хавфи йўқлигини таъкидламоқда.\nАҚШнинг Флорида штатида бир вақтнинг ўзида бўрон ва тўфон рўй бериши оқибатида 19 одам нобуд бўлди.\nТабиий офат штатнинг марказий қисмида 65 километр масофада жойлашган юзлаб турар-жой ва бошқа биноларни вайрон қилди. Бу Флорида штатида сўнгги ўн йил мобайнида содир бўлган энг мудҳиш бўрон ва тўфон экани айтилмоқда.\nАндижонлик қочқинлар Германия Бош прокурорининг Ўзбекистоннинг собиқ ички ишлар вазири Зокир Алматовни жиноий жавобгарликка тортмаслик тўғрисидаги қарорига қарши шикоят аризаси ёзди.\nГермания федерал прокурори 2005 йил декабрь ойида фожеа қурбонлари шикоят аризасига рад жавоби берган эди. “Human Rights Watch” ташкилоти Германия прокурорининг бу хатти-ҳаракатини қоралаган. Устидан шикоят аризаси топширилишидан аввал З.Алматов Германияга келиб даволаниб кетган эди. Расмий Тошкент Андижонда қуролланган жиноятчиларга қарши амалга оширилган операция чоғида 189 киши ўлганини айтиб келади. Бироқ гувоҳлар ҳарбийларинг ўт очиши оқибатида мингга яқин киши ҳалок бўлганини билдирган. Бундан ташқари, юзлаб одам қўшни Қирғизистонга қочишга мажбур бўлган ва БМТ ёрдами билан бошқа мамлакатлардан, жумладан, Германиядан бошпана олган эди.


Бош мураббий этиб тайинлангач, Шота Арвеладзе жамоа ва янги ишга киришиши ҳақида матбуот анжуманида фикрларини айтиб ўтди.\nШота АРВЕЛАДЗЕ (“Пахтакор” бош мураббийи): - Менга ишонч билдиришганидан ҳурсандман. Барчага раҳмат айтаман. “Пахтакор” буюк жамоа. Таклифни қабул қилишдан олдин Тошкентга келиб, клубдаги шароитлар билан танишдим. Ўшандаёқ бу ерга қайтиб келишимни сезгандим. Клуб раҳбарияти катта мақсадларга эга.\nЖамоага ҳозир фақат ғалабалар керак. Биз дастур тузганмиз. Айни дамда жамоа билан танишиб чиқмоқдаман. “Пахтакор” ҳужумкор ўйин намойиш этишига ишонаман. Чунки ўйин сифати бобида ёмон таасуррот қолдирмоқда. Жасур Абдураимовга осон бўлмаган ўтиш пайтида яхши ишлагани учун миннатдорчилик билдираман. У жуда қийин пайтда фаолият юритди.\nЖамоа таркиби ҳақида ўйлаяпман. Ёшлар ҳам таркибга жалб этилади. Чунки академияда яхши, иқтидорли футболчилар кўп. Натижалар жуда яхши. Ёшлар, ўсмирлар ва турли ёшдаги термаларда жуда кўп футболчилар бор. Бу эса академиянинг яхши ишлаётганидан далолат беради.\nЎзбекистонда футболни жуда севишади. Бу ерда техник футбол ўйналишини билиб олдим.\nКлуб раҳбарияти фақат кучли жамоа эмас, балки суперклуб тузишни олдига вазифа қилиб олган. Бу эса жуда катта аҳамиятга эга.\nШота Арвеладзенинг фаолияти ҳақида маълумотлар билан танишинг:\nТуғилган санаси: 22.02.1973\nТуғилган жойи: Тбилиси, Грузия\nФутболчиликдаги амплуаси: ҳужумчи\n1990—1991 “Мартве” Тбилиси 30 ўйин, 33 гол\n1991—1995 “Динамо” Тбилиси 75 ўйин, 62 гол\n1993—1994 “Трабзонспор” Туркия 18 ўйин, 15 гол\n1995—1997 “Трабзонспор” Туркия 72 ўйин, 46 гол\n1997—2001 “Аякс” Голландия 96 ўйин, 55 гол\n2001—2005 “Глазго Рейнжерс” Шотландия 95 ўйин 44 гол\n2005—2007 АЗ Голландия 60 ўйин 36 гол\n2007—2008 “Леванте” Испания 4 ўйин\nФаолиятида 450 учрашувда 291 тўп киритган.\nГрузия терма жамоасида 60 ўйинда 26 гол муаллифи бўлган.\n2010—2012 “Қайсериспор” Туркия\n2012—2015 “Қосимпошо” Туркия\n2015 “Трабзонспор” Туркия\n2016—2017 “Маккаби” (Тель-Авив) Исроил\nГолландия чемпиони -1997/98\nГолландия Кубоги соҳиби - 1997/98, 1998/99\nШотландия чемпиони - 2002/03, 2004/05\nШотландия Кубоги соҳиби - 2001/02, 2002/03\nГрузиянинг энг яхши футболчиси - 1994, 1998, 2007


Тушда ой курса - Tush tabiri mukamal sayt\nAuthor TushTabiri2 Reading 2 min Views 598 Published by 12.05.2018\nФазовий аломатлар. Тушда осмонда тўлин ойни кўриш — уйда ҳамма нарса етарли бўлишига ишора. Унга қараб туриш — ўзингизга бахт ва тўқчиликни чорлашни билдиради.\nОй тутилаётганлигини туш кўриш — моддий қийинчиликлар бўлишидан далолат. Ундан сизнинг қанчалик кўнгилсиз ҳиссиёт ва қўрқувни ҳис этганлигингизга боғлиқ. Агар улар бўлмаган’ бўлса, пулга муҳтожлигингиз енгил кечади. Тушда ой курса\nАгар ой тутилишидан қаттиқ ташвишланган бўлсангиз — қийин бўлади. Бироқ қарзга пул олмасликка ҳаракат қилинг.\nАгар тушингизда ой осмонда сезиларли даражада силжиётган бўлса — сезиларли даражада моддий фаровонликка эришишингиз аломатидир. Тушда ой курса\nЭркаклар учун ҳузур-ҳаловатни билдиради. Агар сиз тушингизда ўз носкиларингизни топа олмаётган бўлсангиз, демак, ўнгда уйингизда бир оз муаммолар мавжуд. Уларни ўзингиз бартараф этишга ҳаракат қилинг. Тушда ой курса\nИфлос пайпоқяар — оиладаги ёмон муносабатлар аломати. Бунда ҳам кўп нарса сизга боғлиқ. Тоза носкилар — хотинингиз сизни жуда севади, буни ўзи овоз чиқариб айтмаса ҳам. Аёлга носкининг туш кўриниши, унга уй бекаси эканлигини эслатиб туради.\nНОТАНИШ КИШИ Тушда\nБундай туш сизга яхшилик ҳам, ёмонлик ҳам келтириши мумкин. Агар тушдаги нотаниш киши сизда қўрқув уйғотмаса, сизнинг юзингиздан табассум аримаса, у ҳолда ишонч билан айтиш мумкинки, яқин вақглар ичида сизни яхши хабар ёки ёқимли учрашув, иш ёки янгилик кутмоқда.\nТушдаги нотаниш кишининг кийинишига эътибор беринг. Агар у яхши кийинган бўлса, демак, катта зиён кўрасиз, ҳатто бу учрашув ёки хабар ёқимли бўлса ҳам. Агар нотаниш киши ёмон кийимда бўлса, катта фойда кутсангиз бўлади.\nЁш қизлар учун бундай туш янги учрашувдан дарак беради.\nЁш йигитлар учун эса тушдаги нотаниш киши рақиб бўлиши мумкин.\nОВ ЁКИ овчи\nТуш кўрувчининг ўзида тажовузкор ниятлари борлигини ифода этади. Агар эркак киши ўзини овда эканлигини тушида кўрса — қарама-қарши жинс вакили устидан ғолиб келишини, аёллар эътиборига тушишини аён этади.\nАёл киши ўзини овчи сифатида туш кўрса — унинг характери фаоллигидан, оилада устун эканлигидан далолат беради. Агар аёл киши ўзини ов нишони бўлиб қолаётганини туш кўрса — бу унинг иложсиз ҳолда қолганлигини, хуштори таъсиридан қутилолмаслигини билдиради.\n(Visited 6 191 times, 3 visits today)


ЎзА - Нонушта\nБилағоннинг билағонлиги шуки, у ҳеч вақт билмайман, деб айтмайди. Билмаса ҳам тахминий гап айтиб вазиятдан чиқади. Билмайман, дейиш билағон учун ўлиш билан баробар.\nТўрт билағон нонушта сўзининг аслияти устида баҳс қилаяптилар. Биринчи билағон шундай дейди: Нонушта ― нон ушатмоқ сўзидан олинган. Одатда, нон эрталаб ушатилади. Шунинг учун эрталабки таом нонушта дейилади. Иккинчи билағон бу фикрни рад этади. У дейдики, нонушта аслида нону нўшида бўлган. Нўшидан ― ичмоқ. Бир бурда нон билан бир ҳўплам чой ― нону нўшида, яъни нонушта бўлади. Қандай мантиқли фикр! Лекин учинчи билағоннинг ўз талқини бор: деҳқонми, косибми эрта тонгда битта нонни еб, иккита нонни белига тугиб даласига ё дўконига кетган. Ўша учта нон ― нон учта, яъни нонушта бўлади. Бу талқинлар тўртинчи билағоннинг энсасини қотирди. У "нону нўшида эмас, нонўшида, яъни чой ичмасдан оч-наҳор юриш нонушта аталган, кейинчалик оч қоринга ейилган таом шундай аталган, деди.\nБилағоннинг билағонлиги яна шуки, у осмондан олиб гапирса ҳам мантиққа яқин гапиради. Содда одам лаққа тушиб ишониши, ҳавоий фикрни ҳар ерда айтиб юриши мумкин. Бундай ишонувчан одамлар ё ўзидан чиқариб ё бирор донишманд тилидан гапиради ва одамларни чалғитади. Олам хато талқинларга тўлиб кетган. Негаки, биз луғат кўришга эринамиз. Янада тўғрироғи, эски луғатларимиз ўзи қўлимизда йўқ. Мумтоз адабий тилимизни чуқур билган устозлар дунёдан ўтиб кетдилар. Кунимиз тахминчи билағонларга қолди.\nБиз бошдан кечирган тарих, инқилобий ўзгаришлар жараёни, авлодлар ўртасидаги узилишлар боис маънавий хазинамизнинг катта қисмини йўқотиб бўлдик. Уларни тўла тиклаш амримаҳол. Бу кўргилик она тилимиз бошида ҳам бор. Кўпгина сўзларимизнинг асл кўриниши жоҳил ва таҳқирли замон чанглари остида қолиб кетди. Навоий, Бобур, Огаҳийлар тирилиб келиб билмаганларимизни тушунтириб беролмайдилар. Ўзим англаб етмаган байтлар маъносини сўраб борай десам, Алихон тўра Соғунийдек табаррук алломалар йўқ...\nБугун энди дунёнинг ҳамма китобларини йиғиб титкилаганимда ҳам, масалан, нонушта сўзининг аслини топа олмайман. Негаки, ҳеч бир эски луғатда бу сўз учрамайди. Фақат қадимги китобларни кўздан кечиратуриб, тасодифан, ношито сўзига дуч келиб қолган одам нонушта аслида нима эканини англаши мумкин. Ношито ― очлик, ношитоий ― оч қоринга ейилган таом. Бу сўзларни учратмаган киши минг даргоҳга бош уриб ҳақиқатни тополмайди. Сўзимиз бошида айтилган билағонларга қулоқ солишдан бўлак чораси йўқ.\nГапиришни биламиз, яхши кўрамизу, гапириш ― гап уриш эканини ҳаммамиз ҳам билавермаймиз. Ханда урганимиз, лоф урганимиз каби сўзлаганда гап урамиз. Эътибор беринг, тожик биродарларимиз ҳам гапиришни гап задан дейдилар.\nТир ― форсча ўқ дегани. Бу сўз жаҳон тилларига тарқалиб бошқа маъно касб этди. Тир ― ўқ отиш мусобақаси ўтказиладиган жой.\nШарм ― ҳаёми ёки латофат?\nШарм ― номус, уят демак. Уятсиз одам бешарм бўлади. Шарманда сўзининг ўзаги ҳам шарм. Европага келиб бу сўз жозиба деган маъно топди. Бу хато эмас, негаки аёл номус, ҳаёси билан жозибали.\nСигир форсча гов, инглизча ков бўлади. Русча корова ҳам шу ўзакдан. Мол гўшти говядина шаклида аслиятга ― гов ўзагига қайтади.\nЭркин ВОҲИДОВ, Ўзбекистон халқ шоири\n"Сўз латофати" китобидан олинди


Кашмирда жангарилар университет биносини эгаллаб олди\n11:37 / 10.10.2016\nҲиндистоннинг Жамму ва Кашмир штатидаги ҳукумат университети жангарилар томонидан эгаллаб олинган. Жиноятчилар билан рўй берган отишма вақтида бир ҳарбий хизматчи жароҳатланган. Бу ҳақда NDTV телеканалида хабар берилди.\nБир неча жангаридан иборат кичик гуруҳ маҳаллий вақт билан соат 06:30да Шринагардан 10 км масофадаги Пампор шаҳрида жойлашган Жумму ва Кашмир корхоначиликни ривожлантириш институти биносига ҳужум уюштирган.\nДастлабки талқинларга кўра, жангарилар бино ҳудудига Желам дарёси орқали сузиб келишган. Улар университет биноларидан бирига ўт қўйишган.\nҲозирда жангариларн йўқ қилиш бўйича амалиёт ўтказилмоқда.\nЖангарилар бино ҳудудида одамларни гаровга олган бўлиши мумкин.\nШу йилнинг февраль ойида ҳам жангарилар бу бинога ҳужум қилишганди. Ўшанда жангари гуруҳ 2 кун давомида қаршилик кўрсатган, 3 нафар жангарини йўқ қилиш учун ўтказилган амалиёт давомида 3 нафар ҳарбий ҳалок бўлганди.\n20:23 / 03.03.2018\n22:30 / 04.02.2018\nАфғонистонда ИШИДнинг 2 минггача жангариси борлиги маълум қилинди\n07:44 / 26.12.2017


Кучли карантинга эмас, беморларга шароит яратишга кўпроқ аҳамият бериш керак — Азиза Хўжаева\n02:13 / 25.07.2020\nИммунолог-инфекционист Азиза Хўжаеванинг фикрича, ҳозирги вазиятда ўта қатъий карантин ўрнатиш эмас, беморларнинг даволаниши учун шароит яратиб бериш мақсадга мувофиқ.\n«Ҳозирги шароитда карантин бўлиши керак. Лекин ниҳоятда кучли карантин қилиш керак эмас. Чунки карантиннинг асосий маъноси йўқотилган. Бошида карантин касалликни тўхтатиш учун қўлланилди. Энди эса касаллик аҳоли орасига тарқаб кетиб бўлди. Ҳар куни эшитиб келяпмиз, кўплаб оилаларда бир киши эмас, оиланинг барча аъзолари коронавирусга чалиниб, тузалиб кетяпти.\nҲозирга келиб, касаллик тарқалишини тўхтатиб бўлмайди. Яхшиси беморлар учун шароит яратиш керак. Ҳозир апрель ойида бўлганидек кучли карантин ҳеч ҳам керак эмас, бу бизга халал беради. Чунки одамлар ўзи учун ёрдам ола билмай қолиши мумкин – улар касалланса, қон топшириши, шифокорга бориши, текширувлардан ўтиши керак. Агар поликлиникадан тиббиёт ходимлари махсус формада уйма-уй юра олса майли, лекин ҳозир бу уларга оғир, поликлиника хизмати буни кўтара олмайди. Шунинг учун беморлар ўзлари учун енгилроқ йўлни танлаши керак.\nАҳоли орасида касаллик кам бўлса, карантин ўринли бўларди. Лекин ҳозир беморларнинг сони кўпайиб кетди», – деди мутахассис «Тез ёрдам» дастурининг 24 июль кунги сонида.\nВирусолог Дилдора Секлерга кўра, ҳозир беморларни тиббий саралаб олишга диққат қаратиш лозим.\n«Кучли карантиндан мақсад нима эди? Биринчидан, аввалига касаллик сони кўп эмас, шунинг учун тўхтатиб туриш керак эди. Иккинчидан, даволаш учун жой тайёрлаб олишга зарурат бор эди.\nҲозир беморларни тиббий саралаб олишга диққат қаратиш керак. Мисол, «Ўзэкспомарказ»да ҳаммани қабул қилиб, саралайдиган тизим ишга тушяпти. Беморни қабул қилишади, агар унда касаллик енгил ёки ўрта оғирликда бўлса, керакли кўрсатмаларни бериб, уйга юборади. Аҳволи оғирроқ бўлса, шифохонага йўналтиради», деди у.


Насиба Абдуллаева: Умрнинг 55 баҳори - Ayol.uz\nНасиба Абдуллаева: Умрнинг 55 баҳори\nFeruza 16.11.2016 09:48 1922 01\n15 ноябрь куни Самарқанд юлдузи, Ўзбекистон халқ артисти Насиба Абдуллаева 55 ёшни қаршилади.\nМусиқа мактабида ўқиб юрган кезларидаёқ, катта саҳналарга чиқиб юрган Насиба, қўшиқ ва санъат ҳаётининг мазмунига айланишини сира ўйламаган эди. Насиба Абдуллаева ижоди давомида жуда кўплаб ҳалқаро тадбир ва фестивалларда иштирок этган ҳамда гастроль сафарларда бўлган. Хонанданинг репертуарида ўзбек, рус, турк, озор ва форс тилларидаги қўшиқлар бор. Унинг кўплаб қўшиқлари хит даражасига етган. “Баригал”, “Самарқанд”, “Айланай”, “Бахт ўзи нимадир?”, “Соғинч”, “Умр баҳори”, “Эсланар” кабилар шулар жумласидандир.\nНасиба Абудллаева бир қанча фильмларда роль ижро этган, фильмлар учун қўшиқ куйлаган, овоз берган. 1989 йили у “Насиба”, 2003 йили “Мунис онам” фильмида рол ижро этган.


TIB.UZ / Жиғилдон қайнаса, нега минерал сув ичилади? - TIB.UZ\nTIB.UZ Кун мавзуси Жиғилдон қайнаса, нега минерал сув ичилади?\nЧунки ошқозоннинг пилорик сфинктери очилиши учун ошқозон ва 12 бармоқ ичакнинг pH (кислоталилик) муҳити бир-бирига яқин бўлиши керак. Минерал сув айнан шу муҳит, яъни ошқозон пилорик қисмидаги муҳитни 12 бармоқ ичакникига яқинлаштириб беради, натижада сфинктер очилиб, ошқозонда туриб қолган овқат луқмаси ичакка ўтади. Лекин минерал сув сўрилишда иштирок этмайди.\nНонни қуруқ ўзини эмас, балки бўктириб еган маъқул. Чунки қуруқ ўзи ейилган ноннинг ҳазм бўлиши қийин.\nМошли овқатга гўшт қўшиб бўлмайди. Чунки уларни парчаловчи фермент битта бўлиб, бундай ҳолларда иккаласи “талашиб” қолади. Бу “кураш”да гўшт “ютиб чиқади” ва мошни парчаловчи фермент камайиб қолади. Натижада унинг ҳазм бўлиши қийинлашади.\nКиста аёлларда эркаклик гормони ошиб кетганда ҳосил бўлади. Масалан, бачадон ёки тухумдон олиб ташланса, аёллик гормони ўрнига эркаклик гормони секрецияси (ажралиши) кучаяди.\nОдам нега наркоток ёки алкоголга ўрганиб қолади? Одам организмида доим спирт ва эндоморфин деган модда ишлаб чиқарилади. Булар организмдаги турли оғриқларни йўқ қилиб туради (ичак пересталтикаси, юрак қисқариши, ўпканинг нафас олишида маълум оғриқлар бўлади, лекин биз юқоридаги моддалар ҳисобига уни сезмаймиз). Қачонки, организм наркотик ёки алкогол қабул қилса, организм ўзи жуда кам миқдорда ишлаб чиқараётган шу моддалар синтезини тўтатади. Ташқаридан наркотик берилмаса (ва ўз-ўзидан ичкарида ҳам эндоморфин йўқ) одамга юқоридаги оғриқларнинг ҳаммаси сезилади, бу “ломка” деб аталади.